होली पर आइल विजय लक्ष्मी इंटरनेशनल के ‘दुर्गा’ – Anjoria\nभोजपुरिया पर्दा पर ‘चाचा भतीजा’, ‘दामिनी’ आ ‘घायल योद्धा’ जइसन ब्लॉक बस्टर फिलिम देबे वाली देने वाली नं॰ 1 फिल्म निर्माण कंपनी विजय लक्ष्मी इंटरनेशनल होली के शुभ अवसर पर ‘दुर्गा’ ले के आवत बिया. ‘दुर्गा’ महिला प्रधान फिल्म हवे जवना में एक्शन स्टार विराज भट्ट, अवधेश मिश्रा आ लोक गायक आनंद मोहन प्रमुख भूमिका में बाड़े. रानी चटर्जी पुलिस इंस्पेक्टर का किरदार में बाड़ी. एह फिलिम के पहिला बेर पूरा देश में एक साथ रिलीज कइल जात बा जवना में बिहार के 80 सिनेमाघरन का साथ मिला के देश के लगभग 130 सिनेमाघर में एकरा के रिलीज कइल जात बा.\nदुर्गा के शूटिंग नेपाल के मनोरम वादियन में कइल गइल बा. एहमें हर वर्ग के दर्शकन के मनोरंजन के खयाल राखल गइल बा. मधुर गीत-संगीत आ एक्शन के मजेदार तड़का मारल बा एह फिलिम में आ औरत के गरूर के लड़ाई त बड़ले बा. निर्देशन कइले बाड़े मनोज नारायण आ सानू सिन्हा.\nदू गो भोजपुरी फिलिम पेश करीहें सुजीत तिवारी


भोजपुरी कविता हम नारी आधार जगत के : आकृति विज्ञा 'अर्पण' जी | जोगीरा\nHome भोजपुरी साहित्य भोजपुरी कविता भोजपुरी कविता हम नारी आधार जगत के : आकृति विज्ञा ‘अर्पण’ जी\nभोजपुरी कविता हम नारी आधार जगत के : आकृति विज्ञा ‘अर्पण’ जी\nपरनाम ! स्वागत बा राउर जोगीरा डॉट कॉम प, आयीं पढ़ल जाव आकृति विज्ञा ‘अर्पण’ जी के लिखल कुछ भोजपुरी कविता हम नारी आधार जगत के… , रउवा सब से निहोरा बा कि पढ़ला के बाद आपन राय जरूर दीं, अगर रउवा आकृति विज्ञा ‘अर्पण’ जी के लिखल भोजपुरी कविता अच्छा लागल त शेयर आ लाइक जरूर करी।\nना जानीले साज हे लोगवा\nना जानीं श्रृंगार जगत के\nएतना बाकिर जानीलें कि\nहम नारी आधार जगत के…\nआकृति विज्ञा ‘अर्पण’ जी\nहाँ ,हम नारी आधार जगत के\nदुनिया के गति हमरे से\nहमरे आँसू से अवनति\nजग के उन्नति हमरे से\nपूजिके पाहन देवता कईलीं\nहम आराध्या मरम भगत के…\nहम नारी आधार जगत के….\nहाँ, हम नारी आधार जगत के\nहम सिया राम के शिव के शक्ति\nकई रूप में नेह पुजारिन\nराधा मीरा लखन के भक्ति\nहमसे नर, नर से हम बानी\nहम प्रकृति अवतार जगत के…\nहम नारी आधार जगत के\nहाँ हम नारी आधार जगत के\nजब अंत समय अईहें कलियुग के\nघड़ा पाप के भरि जईहें\nसंयम के सीमा लांघ पाप\nपुण्य के पीछे पड़ि जईहें\nतब बैष्णवी रूप में ब्याह रचाईब\nहम करबें उद्धार जगत के\nहम नारी आधार जगत के……\nआकृति विज्ञा 'अर्पण' जी\nपिछला लेखभोजपुरी पर्यायवाची शब्द – भाग १\nअगिला लेखअनेक शब्द खातिर एक शब्द : भाग १\nPravesh Lal Yadav starrer Tiger in theaters today\nभोजपुरी फिल्‍म दिल दिया है जान भी देंगे का मुहूर्त गोरखपुर...\nसबरंग फिल्‍म अवार्ड 2019 :4सितंबर को सजेगी भोजपुरिया फिल्मी...


Dictionnaire analogique multilingue : MW1943680 (hindi-hindi)\ngrand, magnanime (fr) - कुलीन - उदार - नीच[Dérivé]\nउच्च नैतिकता - उत्कृष्टता, भव्यता, महत्ता[Spéc.]\nकुलीन - नीच[Dériv.]\nउदारता (n.) • महामनस्कता (n.)


रैनसमवेयर - विकिपीडिया\nरैनसमवेयर (Ransomware) या फिरौती सॉफ्टवेयर एक तरह के बुरा सॉफ्टवेयर हवे। ई कंप्यूटर में घुस के सहेजल आँकड़ा तक ले पहुँच के रोक देला आ कंप्यूटर के इस्तमाल करे वाला ब्यक्ति के सोझा मैसेज लउकेला जवना में ई माँग कइल जाला कि ऊ फिरौती दे एकरे बाद ई रोक हटावल जाई। अंगरेजी भाषा में "रैनसम" के मतलब होला "फिरौती के रकम", एही से अइसन बुरासॉफ्टवेयर सभ के ई नाँव दिहल गइल बा।\nकुछ रैनसमवेयर कंप्यूटर के डेटा ले पहुँच के एह तरीका से रोके लें कि केहू जानकार ब्यक्ति एकर तोड़ निकाल के समस्या ठीक क सके ला। हालाँकि, एडवांस लेवल के रैनसमवेयर सभ जवना फाइल पर हमला करे लें उनहन के एनक्रिप्ट क देलें, मने कि कोड भाषा में बदल देला, आ ई धमकी दिहल जाले की फ़ाइल बरबाद क दिहल जाई अगर निश्चित समय के भीतर फिरौती के रकम न दिहल जाय। अइसन रैनसमवेयर सब से निपटे में मुश्किल होला। कुछ बहुत घातक रैनसमवेयर कंप्यूटर के मास्टर फाइल टेबल के भी या फिर पुरा हार्ड ड्राइव के भी एनक्रिप्ट क सके लें। आमतौर पर ई ट्रोजन के द्वारा भेजल जालें।\nसुरुआती दौर में अइसन हमला रूस में बहुत चलन में अइलें, बाकी समय के साथ अइसन हमला पुरा दुनिया के स्तर पर तेजी से बढ़ल; जून 2013 में कंप्यूटर सुरक्षा सॉफ्टवेयर उपलब्ध करावे वाली कंपनी "मैकअफी" कुछ आँकड़ा जारी कइलस, कि ई साल 2013 के पहिला तिमाही में 250,000 ठो रैनसमवेयर के नमूना एकट्ठा कइलस, ई संख्या साल 2012 के पहिला तिमाही के तुलना में दुगुन्ना से भी ज्यादा रहल। एनक्रिप्शन-आधारित रैनसमवेयर के बड़ा पैमाना पर हमला सभ में बढ़ती भइल आ "क्रिप्टोलॉकर" आ "क्रिप्टोबाल" नियर रैनसमवेयर सभ के हमला देखे में आइल। "क्रिप्टोलॉकर" हमला में, जबले अधिकारी लोग एकरा के रोके में सफल हो पावें, लगभग 30 लाख अमेरिकी डालर के रकम के उगाही कइल गइल, आ ऍफ़बीआई के अनुमान अनुसार, "क्रिप्टोबाल" हमला में जून 2015 ले 180 लाख अमेरिकी डालर के उगाही कइल गइल।\nहाल में, मई 2017 में वानाक्राई (WannaCry) हमला से दुनिया भर के सरकार चिंतित हो गइल बाड़ी। ई हमला 12 मई के चालू भइल आ माइक्रोसॉफ्ट विंडोज ऑपरेटिंग सिस्टम वाला कंप्यूटर सभ के आपन निशाना बनवलस। एकरा चलते दुनिया के 150 से ढेर देसन के कंप्यूटर परभावित होखे के अनुमान बाटे।\nफिरौती उगाही खातिर पहिला बुरासॉफ्टवेयर हमला "एड्स ट्रोजन" रहल जेकरा के जोसफ पॉप नाँव के एक ठो ब्यक्ति 1989 में बनवले रहलें। पॉप के गिरफ्तार कइल गइल टेम्पलेट उनके मानसिक स्थिति ठीक ना रहे बाक़ी ऊ ई कहें कि एह उगाही के रकम के ऊ एड्स खातिर दान करे वाला रहलें। ई ट्रोजन, कंप्यूटर के फाइल सभ के हार्ड ड्राइव में छिपा दे आ उनहन के नाँव के कोडभाषा में एनक्रिप्ट क दे आ दोबारा फाइल तक पहुँच खातिर 189 अमेरिकी डालर के रकम "पीसी साइबोर्ग कारपोरेशन" के दे के रिपेयर के औजार हासिल करे के कहल जाय।\nएकरा बाद 1996 में एडम एल॰ यंग आ मोती यंग नाँव के दू गो ब्यक्ति पहिली बेर दूसरा तरह के ट्रोजन बनवलें, पुरनका में ई कमी रहे कि ओह में कोड भाषा से आम पहुँच वाली स्थिति में ले आवे खातिर जवना एनक्रिप्शन कुंजी के जरूरत होखे ऊ मूल ट्रोजन में पावल जा सकत रहल। यंग बंधू के बनावल ट्रोजन में ई ब्यवस्था क दिहल गइल कि डिक्रिप्शन कुंजी के ट्रोजन बनावे वाला अपना लगे प्राइवेट रख ले, आ ट्रोजन के साथ खाली एनक्रिप्शन करे वाला कोड जाय। मतलब ई कि ट्रोजन में खाली एतने कोड रहल की ऊ फाइल सभ के अंटशंट भाषा में बदल दे आ एह स्थिति से वापस ले आवे खातिर जरूरी चाभी ट्रोजन बनावे वाला अपनहीं लगे रख ले। एकरा के पहिला पब्लिक चाभी क्रिप्टोग्राफी कहल गइल। ऊ लोग एह काम के "क्रिप्टोवाइरल फिरौती" कहल।\nसाल 2005 में एनक्रिप्शन ट्रोजन द्वारा फिरौती के घटना प्रमुख रूप से सामने आइल। एकरा बाद 2009 तक ले कई ठो अइसन ट्रोजन अइलेन।\nसाल 2013 के अंत में बड़ा हमला भइल "क्रिप्टोलॉकर" के रूप में जवन डिजिटल करेंसी बिटक्वाइन में फिरौती के रकम उगाही करे सुरू कइलस। रपट के मोताबिक एह हमला में कम से कम 270 लाख अमेरिकी डालर के रकम के उगाही कइल गइल।\nकंप्यूटर सुरक्षा के क्षेत्र में अगुआ कंपनी सीमेंटेक द्वारा रैनसमवेयर के सभसे बड़ खतरा के रूप में बतावल गइल बा।\n↑ "क्या है 'फ़िरौती वायरस', जो करता है पैसे की उगाही - BBC हिंदी". Bbc.com. 1970-01-01. पहुँचतिथी 2017-05-16.\n↑ Dunn, John E. "Ransom Trojans spreading beyond Russian heartland". TechWorld. पहुँचतिथी 10 मार्च 2012.\n↑ "Police warn of extortion messages sent in their name". Helsingin Sanomat. पहुँचतिथी9मार्च 2012.\n↑ "New Internet scam: Ransomware..." FBI.9अगस्त 2012.\n↑ "Citadel malware continues to deliver Reveton ransomware..." Internet Crime Complaint Center (IC3). 30 नवंबर 2012.\n↑ "Update: McAfee: Cyber criminals using Android malware and ransomware the most". InfoWorld. पहुँचतिथी 16 September 2013.\n↑ "Cryptolocker victims to get files back for free". BBC News.6August 2014. पहुँचतिथी 18 August 2014.\n↑ "FBI says crypto ransomware has raked in >$18 million for cybercriminals". Ars Technica. पहुँचतिथी 25 जून 2015.\n↑ "रैनसमवेयर सरकारों के लिए चेतावनी है: माइक्रोसॉफ्ट - BBC हिंदी". Bbc.com. 1970-01-01. पहुँचतिथी 2017-05-16.\n↑ Kassner, Michael. "Ransomware: Extortion via the Internet". TechRepublic. पहुँचतिथी 10 मार्च 2012.\n↑ Schaibly, Susan (26 September 2005). "Files for ransom". Network World. पहुँचतिथी 17 April 2009.\n↑ Violet Blue (22 December 2013). "CryptoLocker's crimewave: A trail of millions in laundered Bitcoin". ZDNet. पहुँचतिथी 23 December 2013.\n↑ "Symantec classifies ransomware as the most dangerous cyber threat – Tech2" (English में). 2016-09-22. पहुँचतिथी 2016-09-22.\nई कंप्यूटर-संबंधी लेख एगो आधार बाटे। जानकारी जोड़ के एकरा के बढ़ावे में विकिपीडिया के मदद करीं।\n"https://bh.wikipedia.org/w/index.php?title=रैनसमवेयर&oldid=645352" से लिहल गइल\nLast edited on 28 नवंबर 2018, at 19:43\nएह पन्ना पर आखिरी बेर संपादन 28 नवंबर 2018 के 19:43 बजे भइल रहल।


कबीरा के संगीतमय शुरुआत – Anjoria\nभोजपुरी फिल्म “कबीरा” के संगीतमय शुरुआत हालही में मुंबई का एसआरएस स्टूडियो में इंदु सोनाली के गावल गीत रिकार्ड करा के कइल गइल. एह मुहुर्त का मौका पर मुख्य अतिथि रहले तिलक कोठारी का साथे हर्ष, राजकुमार, पप्पू अग्रवाल, कमाल खान, आ साकेत चक्रवर्ती वगैरह लोग उपस्थित रहल. फिल्म के नायक कबीर के अपना पड़ोसी लड़िकी से प्यार हो जात बा बाकिर जब समाज एहमें रोड़ा अटका देत बा त कबीरा बदल जात बा. एही बदलाव के कहानी बा कबीरा में. कलाकारन के चयन का बाद फिल्म के शूटिंग गुजरात का सूरत में होखी.\nफिल्म – कबीरा\nनिर्माता – दिनेश चक्रवर्ती, इन्द्रजीत द्विवेदी, अफजल खान\nबैनर – रोहिणी फिल्म्स इंटरटेनमेंट\nलेखक निर्देशक – एस॰ए॰चन्द्रशेखर\nसंगीतकार – शेखर शर्मा\nगीतकार – दिनेश चक्रवर्ती\nनृत्य निर्देशक – कानू मुखर्जी\nएक्शन मास्टर – हरीश शेट्टी\nकैमरा मैन – नीतू इकबाल सिंह\nकलाकार – अबहीं तय नइखे.


उनुकरा तप के प्रभाव से ही आज भी दक्षिणेश्वर के काली मंदिर में अनगिनत भक्त आवेले आ मां काली के दर्शन क के अपना के धन्य क देले.\nदक्षिणेश्वर काली मंदिर श्रद्धालु लोगन के खातिर बहुत महत्व वाला मंदिर ह, ये मंदिर के बनला के कहानी भी कम रोचक ना ह. स्वामी विवेकानंद जी के गुरु स्वामी रामकृष्ण परमहंस यही मंदिर के मुख्य पुजारी रहलन.\nLast Updated: September 21, 2020, 6:08 PM IST\nदक्षिणेश्वर के जगत प्रसिद्ध काली मंदिर जब से बनल, तबे से आकर्षण के केंद्र बनि गइल. एकर इतिहास बड़ा रोचक बा. आईं सुरु से जानल जाउ. सन 1847 के बाति ह. ओह घरी देस के राजधानी कलकत्ता रहे. एगो बहुत धनी- मानी आ घनघोर धार्मिक जमींदार महिला रानी रासमणि बनारस जाए के प्रोग्राम बनवली. सोचली कि भगवान शिव के नगरी काशी धाम में जाके ऊ कुछु दिन पूजा- पाठ में बितइहन. मां अन्नपूर्णा के दर्शन करिहें. मां अन्नपूर्णा के प्रति उनुका मन में एगो भारी आकर्षण रहे.\nत कुल 24 गो नाव तय भइल. काहें से कि नौकर- चाकर, घर- कुटुंब के कई आदमी जाए के तेयार रहे. जाए के तेयारी होखते रहे कि एक रात रानी रासमणि के सपना में मां काली अइली आ कहली कि तूं का करे बनारस जातारू. हमार मंदिर एहिजे गंगा के किनारे बना द, हम ओमें जाग्रत देवी के रूप में रहब. मां काली ई बाति एतना प्रभावशाली ढंग से कहली कि रानी रासमणि के दिल- दिमाग में स्थाई जगह बना दिहलस. गंगा के किनारे जमीन के खोज सुरू भइल.\nबहुत खोजला के बाद पता चलल कि दक्षिणेश्वर में 60 बिगहा जमीन बा. दक्षिणेश्वर के चारो ओर ओह घरी घना जंगल रहे. सियार आ का जाने कतना जानवर राति भर बोल सन. खैर जवन जगह पसन परल ओकर मालिक रहले एगो अंग्रेज जेम्स हेस्टी. त सन 1847 में ई 60 बिगहा जमीन 42 हजार 500 रुपया में रानी रासमणि जेम्स हेस्टी से कीन लिहली. कुछहीं दिन बाद मंदिर बने सुरू हो गइल. तले ब्रिटिश सरकार के फैसला भइल कि रेल लाइन के एगो अउरी ब्रांच दक्षिणेश्वर हो के जाए के चाहीं.\nरेल लाइन बिछे लागल. अंग्रेजन के काम में देरी ना होखे. रेल लाइन दक्षिणेश्वर मंदिर के लगे से बिछावे के रहे. त मंदिर के दू बीघा जमीन पर ब्रिटिश सरकार कब्जा क लिहलसि. ओही पड़ी रेल लाइन आगा गइल. अब मंदिर का लगे बांचल 58 बिगहा जमीन. सरकार के फैसला के आगा के बोली. ऊहो ब्रिटिश सरकार के खिलाफ. रानी रासमणि जल्दी से एगो अद्भुत सुंदर मंदिर बनावे के इंतजाम क दिहली. नवरत्न स्टाइल (आर्किटेक्ट) में जोर- सोर से मंदिर बने लागल.\nबंगाल के सबसे अच्छा वास्तुकार आ मिस्त्री के चुनाव कइल गइल. रानी रासमणि के कारिंदा मुस्तैदी से मंदिर बनवावे में लागि गइले सन. खूब मनोयोग से काम होखे लागल. तबो सात साल लागिए गइल. आखिरकार मई 1855 में मंदिर बनि के तेयार हो गइल. मां काली के पत्थर के मूर्ति तैयार करे वाला कलाकार ब्रह्मचर्य व्रत के पालन कइलस. ऊ गंगा स्नान आ पूजा कइके काम सुरू करे. समय पर सात्विक भोजन करे आ अपना के धन्य महसूस करे.\nकाली मंदिर के पीछे राधा- कृष्ण मंदि बनल. काली मंदिर के पश्चिम तरफ द्वादश शिवलिंग माने 12 गो मान्य शिव स्थान के प्रतीक में उत्तर से दक्षिण के ओर एकलाइन से 12 गो शिव मंदिर के स्थापना भइल. आजुओ रउवां ओह मंदिर में जाईं तो काली जी त जाग्रत लगबे करेली, भगवान शिव जी भी जाग्रत लागेले. मंदिर में जाते राउर मये चिंता, मानसिक बोझ आ परेशानी ओतना देर खातिर गायब हो जाला. त कालीमाई के आसिरबाद से 31 मई 1855 के दिने मंदिर के उद्घाटन भइल.\nमंदिर के मुख्य पुजारी नियुक्त भइले रामकृष्ण परमहंस के बड़ भाई रामकुमार चट्टोपाध्याय. घर रहे बांकुड़ा जिला के कामारपुकुर. कुछ दिन बाद रामकृष्ण परमहंस भी बड़ भाई का लगे रहे आ गइलन. रानी रासमणि के पति राजाचंद्र दास के मृत्यु बहुत पहिले 48 साल के उमिर में हो गइल रहे.\nउद्घाटन के दिने देश भर से एक लाख ब्राह्मण देवता लो बोलावल गइल लोग. लेकिन एगो विवाद हो गइल. रानी रासमणि शूद्र जाति के रहली. त ब्राह्मण लोग कइसे अइहन आ भोजन ग्रहण करिहन. रानी रासमणि एकर समाधान मंदिर के मुख्य पुजारी रामकुमार चट्टोपाध्याय से पुछली. मुख्य पुजारी कहले कि अगर ई मंदिर कौनो ब्राह्मण के समर्पित क दिहल जाउ तो ब्राह्मण लोग खुशी से आई आ भोजन ग्रहण करी. त रानी रासमणि अपना गुरु के नाम से मंदिर के समर्पिते क दिहली. ओकरा बाद केहू के कौनो एतराज ना भइल. उड़ीसा, नवद्वीप आ काशी से अनेक विद्वान पंडित जी लो आइल. बड़े- बड़े शास्त्र ज्ञाता आ विद्वान लोगन के देख- रेख में बहुत विधि- विधान से मंदिर के उद्घाटन भइल.\nएकरा साले भर बाद मुख्य पुजारी रामकुमार चट्टोपाध्याय के मृत्यु हो गइल. रानी रासमणि रामकृष्ण परमहंस के जानत रहली. उनुकर भक्ति आ भगवान के प्रति चरम आकर्षण देखि के रानी रासमणि उनुका के मंदिर के मुख्य पुजारी बना दिहली. रामकृष्ण परमहंस के बारे में प्रसिद्ध रहे कि ऊ मां काली की मूर्ति अपना देह के भीतर देखसु. मां काली जैसे उनुकरा भीतर समाइल बाड़ी. त प्रसाद चढ़ावत बेरी एगो अद्भुत काम करसु. अपना भीतर बइठल काली जी के खियावे खातिर खुदे प्रसाद खाए लागसु. मूर्ति पर फूल चढ़ावसु त अपनो कपार पर चढ़ा लेसु. ई देखि के मंदिर के मुख्य एकाउंटेंट के बहुत खराब लागल. जूठ प्रसाद काली जी के चढ़ता.\nऊ का जानता कि रामकृष्ण परमहंस कतना उच्च कोटि के साधक हउवन. मां काली त सचहूं उनुका भीतर रहली. मां काली आ रामकृष्ण परमहंस में कौनो अंतर ना रहे- “जानहिं तुमहिं, तुमहिं होई जाहीं”- मां काली माने रामकृष्ण परमहंस. ई भक्ति के पराकाष्ठा रहे. त मुख्य एकाउंटेंट रानी रासमणि से रामकृष्ण परमहंस के पूजा के तरीका के सिकायित (निंदा) कइलसि आ कहलसि कि एकरा पर कार्रवाई होखे के चाहीं. रानी रासमणि मंदिर में स्वयं अइली आ रामकृष्ण परमहंस के पूजा पद्धति देखली. ऊ समझि गइली कि रामकृष्ण परमहंस उच्चकोटि के महात्मा बाड़न.\nउनुकर श्रद्धा रामकृष्ण परमहंस के प्रति अउरी बढ़ि गइल. ई देखि के मुख्य एकाउंटेंट लजा गइले. ऊ फेर रामकृष्ण परमहंस के सिकायित ना कइले. बाद में त रामकृष्ण परमहंस एह मंदिर परिसर में उच्चकोटि के तंत्र साधना आ वेदांत साधना कइले. उनुका तप के प्रभाव हमेशा खातिर एह मंदिर में स्थापित हो गइल बा. आजुओ एह मंदिरे के प्रताप एही से बा कि रामकृष्ण परमहंस के मां काली एहिजा कई बार दर्शन देले बाड़ी. बतियवले बाड़ी. आशीर्वाद देले बाड़ी. स्वामी विवेकानंद के अनौपचारिक दीक्षा एही जगह संपन्न भइल. एहीजा रामकृष्ण परमहंस आपन तप प्रभाव छोड़ि के गइल बाड़े.\nएकरा अलावा काशीपुर में जहां उनुकर देहांत भइल ओहिजो तप के प्रभाव बा. बेलूर मठ में तप के प्रभाव बा आ अउरी कई जगह प्रभाव बा. त दक्षिणेश्वर मंदिर में एक से एक सिद्ध साधु- संत आ के ठहरल बालो, तप- साधना कइले बा लो, रामकृष्ण परमहंस के बातचीत कइले बा लो.\nउनुकरा तप के प्रभाव से ही आज भी दक्षिणेश्वर के काली मंदिर में अनगिनत भक्त आवेले आ मां काली के दर्शन क के अपना के धन्य क देले. एहीजा योगदा सत्संग सोसाइटी ऑफ इंडिया के संस्थापक परमहंस योगानंद जी भी मां काली के साक्षात जीवंत दर्शन कइले. ऊ अपना पुस्तक “आटोबायोग्राफी ऑफ अ योगी” (हिंदी अनुवाद के नांव ह “योगी कथामृत”) में एकर उल्लेख कइले बाड़े.


छठ खाली गीत गावे भा झूमर पारे खातिर ना ह. ओह गीत के गगन गुफा में उतर के अमृतपान करे खातिर ह. गीत से साधना-आराधना आसान हो जाला. मंत्र में साधे के पड़ेला. ...\nमनोज भावुकNovember 23, 2020,3:58 pm IST उत्तर प्रदेश, बिहार, भोजपुरी न्यूज़\nभोजपुरी विशेष – अब देशी से ग्लोबल पर्व बन गइल बा छठ\nबिहार से बर्मिंघम तक टाटा नगर से तंज़ानिया तक अउरी आरा, औरंगाबाद, अररिया से अमेरिका तक छठ पूजा पहुंच गइल बा. सूप भारत से चलि के विदेश के बड़का-बड़का शहर तक के यात्रा क लेले बा. हां गंगा जी टब आ स्वीमिंग पुल में आ जाली, वैसे भी मन चंगा त कठौती में गंगा. छठ के भोजपुरी गीत अब अमेरिका समेत दुनिया के बहुत से गायक गावत बा लोग....\nमनोज भावुकNovember 19, 2020,12:31 pm IST उत्तर प्रदेश, बिहार, भोजपुरी न्यूज़\nभोजपुरी फिल्मकार मोहन जी के रवि किशन के श्रद्धांजलि\nभोजपुरी के निर्माता निर्देशक मोहन जी प्रसाद वो लोगन में हवें जिनका योगदान के भोजपुरी फिल्म कभी ना भुला सकेला. उहे रविकिशन के ब्रेक दिहले. एकरा अलावा राजेश खन्ना और कई बड़े कलाकारन के लेकर उ कई गो यादगार फिल्म बनवले हवें....\nमनोज भावुकNovember 18, 2020,11:17 am IST मनोरंजन, महाराष्ट्र, उत्तर प्रदेश, बिहार, भोजपुरी न्यूज़\nबाकी देवता लो के लड्डू-पेड़ा चढ़ेला आ छठी मइया के? दूघ, फल, घी, ऊंख, गागल नींबू, काँच हरदी, अमरख, आँवला, सुथनी, सिंघाड़ा.इहे सब नू चढ़ेला जी ? बाकी देवी-देवता लो घर में पूजाला, भा मंदिर में आ छठी मइया? नदी आ पोखरा में....\nमनोज भावुकNovember 17, 2020,12:46 pm IST उत्तर प्रदेश, बिहार, भोजपुरी न्यूज़\nDiwali 2020 Special भोजपुरी में -श्रम के लाठी से दलिद्दर के भगावल जाये\nदिवाली के बाद भोरही मेहरारू सभ सूप पीट-पीट के दरिदर भगावेली स. ई एह से कि लक्ष्मी आ दरिद्रा ई दूनो बहिन एक साथे कबो ना रहस त दरिद्रा के भगा के लक्ष्मी के स्थायी निवास के कामना कइल जाला....\nमनोज भावुकNovember 13, 2020,3:03 pm IST उत्तर प्रदेश, बिहार, भोजपुरी न्यूज़\nविनय बिहारी के जीत के साथ भोजपुरी फिल्मी कलाकारन के रहल धमाल\nभोजपुरी गाना चाहे भोजपुरी कलाकार तुलसी के पत्ता हो गइल बाड़े. हर जग-परोजन में उनका पड़हीं के बा. चाहे छठ होखे चाहे चुनाव उनका बाजवहीं के बा, नाचहीं के बा. हालांकि भोजपुरी संगीतकार, गीतकार विनय बिहारी फिल्म से जुड़ल असन कलाकार बाने जवन लौरिया जीतल बाने....\nमनोज भावुकNovember 12, 2020,6:34 pm IST उत्तर प्रदेश, बिहार, भोजपुरी न्यूज़\nबिहार के राजनीति के चर्चा होते सुने वाला जातिगत समीकरण के बात करे शुरु क देला. वइसे इ रोग दूसरा जगहो प बा, लेकिन बिहार में कहि देला लोग कि वोट आ रिश्ता त जतिए में होई. आखिर इ जाति के राजनीति राज्य में कब से आइल....\nमनोज भावुकNovember 10, 2020,1:15 pm IST उत्तर प्रदेश, बिहार, भोजपुरी न्यूज़\nमुख्यमंत्री आ मंत्री के कुर्सी पर त जनता के फैसला से नेता लोग बइठबे करिहें, लेकिन राज्य के लोगन के विकास के इंतजार बा. अब इ जरूरी बा की समय के साथ बिहार भी देश के दूसर राज्य जइसन तरक्की करे....\nमनोज भावुकNovember 9, 2020,1:09 pm IST उत्तर प्रदेश, बिहार, भोजपुरी न्यूज़\nअब रानी एकतीस के हो गइली. हाल हीं में आपन जन्मदिन मनवली ह. लगभग दू दशक के सफ़र के बादो उनकर जलवा कायम बा वर्ना हिरोइन लोग एतना ज्यादा ना चले. ...\nमनोज भावुकNovember 6, 2020,3:35 pm IST मनोरंजन, उत्तर प्रदेश, बिहार, भोजपुरी न्यूज़\nBhojpuri Special: गावत मलहोरिन झूमत रहली. धूप-दीप आ नीम के पुलुछा आ सेनुर से टिकल माई के थान एगो अजबे माहौल के सिरजन कइले रहे. गोइठा के सुलगत आगि पर माटी के मटका में चढ़ल कराह के उफान अपना शिखर पर रहे. ...\nमनोज भावुकNovember 5, 2020,10:26 am IST बिहार, भोजपुरी न्यूज़\nअप्रवासी दिवस विशेष : मॉरीशस में हर साल2नवंबर के 'अप्रवासी दिवस' के रूप में मनावल जाला काहे कि आझे के दिन एमवी एटलस नामक जहाज से 36 गो भारतीय मजदूर पोर्ट लुईस के बन्दरगाह पर उतरल रहलें....\nमनोज भावुकNovember 2, 2020,4:40 pm IST उत्तर प्रदेश, बिहार\nसीएम नीतीश तेजस्वी यादव के दस लाख सरकारी नोकरी देवे के दावा के मजाक उड़ावत कहत बाड़े कि जवन दस लाख लोग के सरकारी नोकरी देवे के वादा कइल जाता, वोह कर्मचारी लोग के वेतन का तेजस्वी जेल से ले आके दीहे?...\nमनोज भावुकOctober 29, 2020,12:17 am IST भोजपुरी न्यूज़\nब्रम्हांड के सर्वश्रेष्ठ जीव आत्मघाती हो गइल बा. आखिर ई कइसन समय आ गइल बा हे दुर्गा मइया....\nमनोज भावुकOctober 23, 2020,12:36 am IST मनोरंजन, बिहार, भोजपुरी न्यूज़\nपूरा दुनिया के अपना गायिकी से दीवाना बनावे वाला किशोर दा हिंदी के अलावा कई गो भाषा में गीत गवलें. भोजपुरी में त अपना अंतिम समय ले गीत गवलें. ...\nमनोज भावुकOctober 15, 2020,12:20 pm IST मनोरंजन, बिहार, भोजपुरी न्यूज़\nकला के सहारे लोगन के दिल जीते वाला कलाकार हमेशा से राजनीति में सफल भइल बा लोग. बात चाहे अब के होखे चाहे पहिले के. बिहार में अबकियो कई लोग चुनावी मैदान में उतरे खातिर रियाज करत बा....\nमनोज भावुकOctober 7, 2020,9:05 am IST मनोरंजन, बिहार, भोजपुरी न्यूज़


टटका खबर, अतवार, वैशाख अँजोरिया चतुर्थी बाकी, 2078 विक्रमी – टटका खबर\nMay 16, 2021 इजरायल, कोरोना कर्फ्यू, गाजा पट्टी, गाजीपुर, चक्रवाती तूफान, चीन, जौनपुर, ताउ ते, प्रयागराज, फिलिस्तीन, मऊ, मंगल ग्रह, मिर्जापुर, मोहन भागवत, सारण, हमास\nदेश में कोरोना के हालात पर राष्ट्रीय स्वयं सेवक संघ के संघचालक मोहन भागवत शनीचर का दिने एगो व्याखानमाला में बोलत कहनी कि ई परीक्षा के घड़ी बा आ हमनी के आपन सकारत्मकता बचवले राखे के जरुरत बा. कोरोना के पहिलका दौर के खतम भइला का बाद सरकार आ जनता सभे बेपरवाह हो गइल रहुवे जवना चलते कोरोना के लहर वापिस आ गइल. कहनी कि सफलता भा विफलता आखिरी ना होखे, कोशिश जारी राखे के साहस के मायने होला.\nगाजा पट्टी में सात दिन से चलत इजराइल फिलीस्तीनी युद्ध थथमे के कवनो आसार नइखे लउकत. हालांकि अमेरिका, संयुक्त राष्ट्र संघ, आ कुछ इस्लामिक मुल्क एह युद्ध के रोकवावे का कोशिश में लागल बाड़न. दिक्कत ई होखत बा कि राष्ट्र संघ आतंकी संघटन हमास के मान्यता ना देव आ ओकरा से बतिया ना सके. आ हमास पर केहू दोसरा के चले ना. एही बीच काल्हु पहिले से चेता के एगो बारह मंजिला इमारत के भसा दिहलसि. एही इमारत में एसोसिएटेड प्रेस आ अल जजीरा के कार्यालयो रहुवे. मीडिया संस्थानन का आड़ में एही इमारत से हमास के आतंकी संचालनो होखे के जानकारी रहुवे इजरायल के. चेतावनी मिलला का बाद इमारत के आदमियन से खाली करा लीहल गइल रहुवे. इजरायल आ हमास दुनु के कहना बा कि एह युद्ध के आखिरी परिणाम मिले ले जारी राखल जाई.\nकाल्हु शनीचर का भोर में करीब सवा सात बजे चीन पहिला बेर आपन एगो अंतरिक्ष यान मंगल ग्रह पर उतरलसि. जान जाईं कि एहसे पहिले भारत आपन यान मंगल ग्रह पर बरीस 2014 में उतार लिहले रहुवे. अब सात बरीस बाद चीनो के सफलता मिल गइल. भारत से पहिले अमेरिका, रूस, अउर यूरोपीय संघ आपन आपन यान मंगल ग्रह पर उतार चुकल बाड़ें.\nभारतीय मौसम विभाग के कहना बा कि एह साल के पहिलका चक्रवाती तूफान – ताउ ते – बहुते भीषण रुप ले के मंगल तक गुजरात तट से टकरा सकेला. तटीय इलाकन पर नजर राखल जा रहल बा. मछुआरन से कहल गइल बा कि मंगल ले अरब सागर में मत घुसस. राष्ट्रीय आपदा प्रबंधन बल के पचासन टीम केरल, कर्नाटक, तमिलनाडु, गुजरात अउर महाराष्ट्र में लोग के सुरक्षित जगहा चहुँपावे में लागल बावे. लक्षद्वीप में पर्यटन गतिविधियन पर रोक लगा दीहल गइल बा.\nपश्चिम बंगाल के मुख्यमंत्री ममता बनर्जी के छोट भाई असीम बनर्जी के मौत शनीचर का दिने कोरोना का चलते हो गइल. ऊ कोलकाता के मेडिका सुपरस्पेशलिटी अस्पताल में भरती रहलन.\nमऊ के सहादतपुरा में चलत शारदा नारायण अप्सताल का खिलाफ जिला प्रशासन कड़ा कार्रवाई करे जा रहल बा. एह अस्पताल का बारे में शिकायत मिलल रहुवे कि अस्पताल मरीजन से जायज से अधिका रुपिया वसूल रहल बा. सीएमओ आ नगर मजिस्ट्रेट का जाँच में आरोप सही मिलला का बाद कार्रवाई कइल जा रहल बा. जान जाईं कि मुख्यमंत्री यागी आदित्यनाथ पहिलहीं धीरा चुकल बानी कि कोविड मरीजन से निर्धारित दर से अधिका वसूली करे वाला अस्पताल प्रबंधनन के खैर ना रही आ ओह असपताल के तुरते सीज क के मरीजन के दोसरा अस्पतालन में भेज दीहल जाई. ओह अस्पताल के लाइसेंसो निरस्त कर दीहल जाई.\nयूपी में एक बेर फेरु कोरोना कर्फ्यू एक हफ्ता ले बढ़ा दीहल गइल बा. अब 24 मई के सबेरे सात बजे ले ई कर्फ्यू बरकरार राखल जाई.\nमिर्जापुर जिला में अलग अलग जगहा पर भइल घटनन में दू लोग के मौत के खबर बा. कछवा इलाका के जमुआ गाँव में एक आदमी पोखरा में डूब गइल. पडरी इलाका के चौहान पट्टी गांव का सिवान में कछवा इलाका के गोवर्धनपुर गांव के एगो आदमी के लाश बरामद भइल बा.\nसारण जिला के मांझी इलाका के रामघाट पर नदी में नहाए गइल एगो आदमी के डूबला से मौत हो गइल.\nजौनपुर जिला के मडियाहू कोतवाली इलाका के दादरा बाईपास का नियरा भइल सड़क हादसा में ट्रक से धक्का लगला का चलते बाइक सवार किशुनपुर गांव के एगो नवही के मौत ठाँवे पर हो गइल.\nसारण जिला के नगर इलाका के मठिया गाँव का नि.रा एगो अनजान नवही के लाश बरामद भइल बा.\nप्रयागराज संगम के बड़का हनुमान मंदिर के छोटका महंत स्वामी आनन्द गिरी के सं. परम्परा के निर्वाह ना कइला का आरोप में पंचायती अखाड़ा श्री निरंजनी से निकाल बाहर क दीहल गइल बा. हालांकि स्वामी आनन्द गिरी के कहना बा कि अखाड़ा के जमीन आ सम्पत्ति हथियावे का फेर में उनुका खिलाफ ई कार्रवाई भइल बा. अनेसा जतवले बाड़न कि उनुकर हत्यो हो सकेला.\nगाजीपुर जिला के दिलदारनगर इलाका के उसिया गाँव के रहे वाला एगो सिपाही पहिले त अपना मेहरारु आ सात गो लइकन के गरदन रेत दिहलसि आ ओकरा बाद ट्रेन का सोझा कूद के आपनो जान दे दिहलसि. एह बारदात में अबहीं तीन गो लइकन के इलाज चल रहल बा.


शंखनाद के संगीत मुहूर्त – Anjoria\nशंखनाद के संगीत मुहूर्त\nअगस्त 31, 2013\nकमला फिल्म एंड एंटरटेनमेंट के बैनर में बने जात भोजपुरी फिलिम “शंखनाद” के संगीत मुहूर्त पिछला दिने मुंबई में भइल. एह फिलिम के नायक का रूप में सदाबहार सुपर स्टार रवि किशन के अनुबंधित कइल गइल बा. निर्देशन आनंद डी गहतराज करीहें. शंखनाद के कहानी पूरा तरह से एक्शन आ कॉमेडी से भरल बा. शूटिंग जल्दिए शुरू होखे वाली बा. अबहीं एकरा गाना के रिकार्डिंग मुंबई में कइल जा रहल बा.\nनिर्माता राजीव कुमार, निर्देशक आनंद डी गहतराज, गीतकार राजेश मिश्रा आ फनिन्दर राव, संगीतकार एस कुमार, नृत्यगुरू संतोष सर्वदर्शी, आ मारधाड़ मास्टर हीरा लाल यादव हउवें.\nमुहुर्त का मौका पर पाखी हेगड़े, अंजना सिंह, सीमा सिंह, अवधेश मिश्रा अउर समीर खान, शुभम तिवारी, नरेन्द्र पटेल, मोना राय, संजय भूषण पटियाला वगैरह मौजूद रहलें.\nबच्चू पाण्डेय खातिर सुदीप अनुबन्धित\nअक्षरा सिंह आ खेसारी लाल के जोड़ी धमाल मचवलसि


चंद्रगुप्त मौर्य जे यूनान मे सेंट्रोकोटस नांव से प्रचलित रहन मगध के राजा आ मौर्य साम्राज्य के संस्थापक रहन। चन्द्रगुप्त के सम्राट बने से पहिले सिकंदर उत्तर पक्खिम भारत प चढ़ाई कइले रहे। ई जैन धरम के मानत रहन। यूनानी आ लैटिन मे हिनकर नांव "संद्रोकोटोस" आ "अंद्रोकोटोस" लिखल बाटे।\nनया जमाना में बनावल चंद्रगुप्त के मूर्ती\nपहिला मौर्य सम्राट\nल॰ 321 – c. 297 BCE\nश्रावणबेलगोला, कर्नाटक (जैन परंपरा अनुसार)\nदुर्धरा, आ सेल्यूकस निकेटर के एगो बेटी\nमुरा या रानी मालावती\nब्राह्मण धर्म बाद में जैन धर्मLua error in Module:Footnotes at line 275: attempt to call field 'has_accept_as_written' (a nil value).\nचंद्रगुप्त भारत के इतिहास के एगो महत्वपूर्ण बेकत बाड़न। हिनकर सम्राट बने से पहीले सिकंदर उत्तर पक्खिम भारत प आक्रमन कइले रहे। चंद्रगुप्त आपन राज स्थापित कइलन आ आपन राज मे दोसर राज सभ मे मिलइलन। यूनानी राजा सभ हिनकरा ले जुध करे से भागत रहन, सेल्योक्स १ निकेटर हिनकरा ले आपन धीया के बियाह कऽ देले रहन।\nचंद्रगुप्त के जिनगी के जानकारी जैन, बुद्ध, हिन्दू आ यूनानी लेखन मे मिलेला, बाकिर सभन के कथा तनी अलगा बाटे।Lua error in Module:Footnotes at line 275: attempt to call field 'has_accept_as_written' (a nil value). हीनकरा दिया क्रमबद्ध जानकारी देवे अला ग्रंथ निम्नलिखित बाड़ऽसन:Lua error in Module:Footnotes at line 275: attempt to call field 'has_accept_as_written' (a nil value).\nसंसद भवन मे लागल चंद्रगुप्त मौर्य के मुरूती\nयूनानी आ रोमन स्त्रोत, जेवन सभ से पुरान स्त्रोत बाड़ऽसन जे चंद्रगुप्त मौर्य दिया जानकारी देवेला। एहमे मेगस्थनीज, नियरकोस, ओनेसीक्रिटस, अरिस्टोबुलस, डायडोरस, एरियन, प्लिनी, प्लुटार्क आ जस्टिन लेख आवेलऽसन।\nहिन्दू लेख जइसे की पुराण आ अर्थशास्त्र बादि मे गहाईल विशाखदत्त के मुद्राराक्षस, सोमदेव के कथासरित्सागर, क्षेमेंद्र के बृहटकथामंजरी।\nबौध आ पाली ग्रंथ दीपवंस, महावंस आ महाबोधिवंश।\nजस्टीन के छोड़ के कोनो यूनानी चाहे रोमन लेखक सीधा चंद्रगुप्त के नांव नइखे लेले। ऊ लोग नन्द सभ दिया बात कइले बा। जस्टीन लिखले बाड़न जे चंद्रगुप्त चाणक्य संगे नंद सभ के हरइले रहन।Lua error in Module:Footnotes at line 275: attempt to call field 'has_accept_as_written' (a nil value).\n↑ उद्धरण खराबी:Invalid <ref> tag; no text was provided for refs named britchandrag\n↑ 2.0 2.1 Upinder Singh 2016, p. 331. sfn error: no target: CITEREFUpinder_Singh2016 (help)\n↑ Mookerji 1988, p. 40. sfn error: no target: CITEREFMookerji1988 (help)\n↑ 4.0 4.1 Asha Raj Kumari (1996). Ancestry and achievements of Chandragupta Maurya, in Prajñā-bhāratī. K.P. Jayaswal Research Institute. पप. 112–113. OCLC 655222361.\n↑ Upinder Singh 2016, p. 330. sfn error: no target: CITEREFUpinder_Singh2016 (help)\n"https://bh.wikipedia.org/w/index.php?title=चंद्रगुप्त_मौर्य&oldid=674602" से लिहल गइल\nLast edited on 17 जून 2020, at 10:41\nएह पन्ना पर आखिरी बेर संपादन 17 जून 2020 के 10:41 बजे भइल रहल।


विदेह - प्रथम मैथिली पाक्षिक ई पत्रिका: Thursday, March 06, 2008\nआहा के हँसब कमाल रहे साथी\nआहा के हँसब कमाल रहे साथी !\nहमरा आहा पर मलाल रहे साथी !!\nदाग चेहरा पर दे गेलो आहा !\nहम त सोच्लो गुलाब रहे साथी !!\nरैत मs आबई अछि अहि के सपना !\nदिन मs अहिके ख्याल रहे साथी !!\nउइड़ गेल निंद हमर रैत के !\nआहा'क एहने सवाल रहे साथी !!\nकरै लए गेल छलो दिलक सौदा !\nकियो आयल छलैथ दलाल साथी !!


तेलुगु के युसूफ कवि की यह कविता पसमांदा समाज की हकीक़त को बयां करती है . युसूफ कवि अव्वल कलमा आपको यकीं तो ना आये शायद लेकिन हमारी समस्याओं का सिरे से कहीं जिक्र ही नहीं अब भी, एक बार फिर से, उनकी दसवीं या ग्यारहवीं पीढ़ी जिन्होंने खोई थी अपनी शानो-शौकत बात कर रही है हम सब के नाम पर क्या इसी को कहते हैं अनुभव की लूट? सच तो यही है- नवाब, मुस्लिम, साहेब, तुर्क- जिनको भी ख़िताब किया जाता है ऐसे, आते हैं उन वर्गों से जिन्होंने खोई अपनी सत्ता, जागीर, नवाबी और पटेलिया शान-शौकत लेकिन तब भी सुरक्षित कर ली उन्होंने, कुछ निशानियाँ उस गौरव की जबकि हमारी जिंदगियां सिसकती रही हमारे हाथों और पेट के बीच हमारे पास तो कभी कुछ महफूज करने को था ही नहीं आखिर हम बयाँ भी क्या करते...? हम, जो अपनी माँ को 'अम्मा' कहते थे नहीं जानते थे कि उनको 'अम्मीजान' कहा जाता है अब्ब़ा, अब्ब़ाजान, पापा-- बाप को ऐसे ही संबोधित करते हैं, हमको बताया गया आखिर मालूम भी कैसे होता- हमारी आय्या ने तो कभी ये सिखाया ही नहीं हवेली, चारद\nभाई बिमलेश त्रिपाठी ने अपने ब्लॉग 'अनहद' पर मेरी तीन कवितायें अभी हाल ही में प्रकाशित थीं. अपनी उन्हीं कविताओं को मैं आपसे साझा कर रहा हूँ. इन कविताओं पर आपकी बहुमूल्य एवं बेबाक प्रतिक्रियाओं का इंतजार तो रहेगा ही। संतोष कुमार चतुर्वेदी पानी का रंग गौर से देखा एक दिन तो पाया कि पानी का भी एक रंग हुआ करता है अलग बात है यह कि नहीं मिल पाया इस रंग को आज तक कोई मुनासिब नाम अपनी बेनामी में भी जैसे जी लेते हैं तमाम लोग आँखों से ओझल रह कर भी अपने मौसम में जैसे खिल उठते हैं तमाम फूल गुमनाम रह कर भी जैसे अपना वजूद बनाये रखते हैं तमाम जीव पानी भी अपने समस्त तरल गुणों के साथ बहता आ रहा है अलमस्त निरन्तर इस दुनिया में हरियाली की जोत जलाते हुए जीवन की फुलवारी में लुकाछिपी खेलते हुए अनोखा रंग है पानी का सुख में सुख की तरह उल्लसित होते हुए दुःख में दुःख के विषाद से गुजरते हुए कहीं कोई अलगा नहीं पाता पानी से रंग को रंग से पानी को कोई छननी छान नहीं पाती कोई सूप फटक नहीं पाता और अगर ओसाने की कोशिश की किसी ने तो खुद ही भीग गया वह आपादमस्\nदूसरी किश्त बलभद्र लेवा ... ... बा की अब त बतिये कुल्हि बदलत जात रहल बा. पुरान साड़ी आ दू-अढाई सै रुपिया ले के शहर-बाजार में, लेवा त ना, बाकिर लेवे अइसन चीज सिये के कारोबार शुरू बा. बस एह में फोम रहेला पतराह, एकदम बिच में. सीआई, फराई, काट-डिज़ाइन एकदम लेवा अस. अब त नयो-नयो कपड़ा के बनि रहल बा. बड़े-बड़े सेठ लोग बेच-बनवा रहल बा. गाँव आ गरीब के कला अपना के पइसा पिट रहल बा लोग, अ आपन साज-समाज कुल्हि गाँव में भेजि रहल बा लोग. अब सुतरी आ बाधी के खटिया उडसल जा रहल बा. बैल उड़सलें, गाय उड़सली, नाद उडसल, हर, जूआठि, हेंगा उडसल, खरिहान गइल, अइसही एक दिन लेउवो चली जाई. जे अभि ले एकरा के डासत- उड़ासत बा, मने बिछावत-बटोरत बा, ओह किसान-मजूरा के सरकार आ सरकारी लोग उदबास लगावे पर तुलल बा. ई लोगवे उड़स जाई त लेउवो उडस जाई. लेवा बनेला सूती लूगा-धोती से नीमन- नीमन. आ सूती गरीब-गुरबा लोग के बेवत से बहरी के चीज हो गइल बा. आ अमीर लोग खातिर इ लेवा बा ना. अमीर लोग बहुते चिंता में बा हमनी खातिर.... हमनी के ह़ाथ के कउशलवे ऊ लोग कीन लेता, छीन लेता. ई लेवा कतना काम के बा. कायदा स\nलेवा ई कवनो पूंजीपति घराना के उत्पाद ना ह कि एकरा खातिर कवनो सरकारी भा गैरसरकारी योजना भा अभियान चली. ई गाँव के गरीब मनई आ हदाहदी बिचिलिका लोग के चीज ह. एकदम आपन. अपना देहे-नेहे तैयार कइल. एकरा खातिर कवनो तरह के अरचार-परचार ना कब्बो भइल बा, ना होई कवनो टी वी भा अखबार में. ई गाँव के मेहरारुन के आपन कलाकारी के देन ह, गिहि थां व के . फाटल पुरान लूगा आ धोती के तह दे के ,कटाव काटि के अइसन सी दिहली कि का कहे के. बिछाई भा ओढीं -घरे- दुवारे, खेते- खरीहाने - कवनो दिकदारी ना. हमारा होश सम्हारे से पहिले से बा . ओकरो से पहिले से ई लेवा. तब से बा जब सुई डोरा ना रहत रहे घरे-घरे. आ लूगा-फाटा के रहत रहे टान. ई बा, तबे से बा, आ लोग-बाग ओढत बिछावत बा आज ले. बड़ बा तनी, चउकी भा खटिया भर के त लेवा, जनमतुआ के सुते लायक तनी छोट- चुनमुनिया- त लेवनी. कतो ई कटारी कहाला, कतो गेंदरा, त कतो लेढा. कायदा से जदी जो रंग विरंगा डोरा से, किनारी काट के कटावदार सियाला त सुजनी कहाला. तोसक तनी ऊँच चीज हवे, लेवा के हैसियत, बहुते उपयोगी भईला के बादो, तोसक से नीचे बा. तोसक के तार सीधा बाजार से जुड़ल बा आ लेवा\nसंतोष कुमार चतुर्वेदी चुप्पी एक मानचित्र है चुप्पी जिसे बांटा जा सकता है मनमाने तरीके से लकीर खींच कर चुप्पी गोताखोर की गहरी डुबकी है उफनते समुद्र में जिसके बारे में नहीं बता सकता किनारे पर खड़ा कोई व्यक्ति कि अचानक कहाँ से निकल पड़ेगा गोताखोर चुप्पी किसी डायरी का कोरा पन्ना है जिस पर मन की सियाही से चित्रकारी की जा सकती है किसिम-किसिम की सहमति और असहमति के बीच की पारदर्शी आवाज है चुप्पी लेकिन साथ ही निर्बल का एक अचूक-अबोला हथियार भी है चुप्पी जिसमें मन ही मन गरियाता है लतियाता है वह किसी दबंग को हींक भर\nउसे सिखाना (अब्राहम लिंकन का अपने पुत्र के शिक्षक के नाम एक पत्र ) उसे पढ़ाना कि संसार में दुष्ट होते है तो आदर्श नायक भी कि जीवन में शत्रु हैं तो मित्र भी उसे बताना कि श्रम से अर्जित एक रुपया बिना श्रम के मिले पांच रूपये से भी अधिक मूल्यवान है उसे सिखाना कि पराजित कैसे हुआ जाता है यदि तुम उसे सिखा सको तो सिखाना कि ईर्ष्या से दूर कैसे रहा जाता है नीरव अट्टहास का गुप्त मंत्र भी उसे सिखाना तुम करा सको तो उसे पुस्तकों के आश्चर्य लोक क़ी सैर अवश्य कराना किन्तु उसे इतना समय भी देना कि वह नीले आकाश में विचरण करते विहग-वृन्द के शाश्वत सत्य को जान सके हरे- भरे पर्वतों क़ी गोद में खिले फूलों को देख सके उसे सिखाना कि पाठशाला में अनु त्तीर्ण होना अधिक सम्मानजनक है बनिस्बत किसी को धोखा देने के उसे अपने विचारों में आस्था रखना सिखाना चाहें उसे सभी कहें - 'यह विचार गलत है' तब भी उसे सिखाना कि सज्जन के साथ सज्जन रहना है और कठोर के साथ कठोर मेरे पुत्र को ऐसा मनोबल देना कि वह भीड़ का अनुसरण न करे और जब सभी एक स\nहरीश चन्द्र पाण्डे हमारे समय के ऐसे महत्वपूर्ण कवि हैं जिनके बिना आज की कविता का कोई वितान नहीं बन सकता. वे बड़े सधे अंदाज में जिन्दगी के विविध पहलुओं को अपनी कविता में रूपायित करते हैं. पाण्डे जी की कविता दृश्य की निर्मिती करती है कुछ इस तरह के दृश्य की जिसमें कोई कांट-छांट नहीं की जा सकती. दिसंबर १९५२ में उत्तराखंड के अल्मोड़ा जनपद के सदीगाँव में जन्मे पाण्डे जी के अब तक तीन कविता संग्रह प्रकाशित हो चुके हैं. 'कुछ भी मिथ्या नहीं है', 'एक बुरुंश कहीं खिलता है' और 'भूमिकाये ख़त्म नहीं होती'. पाण्डे जी का एक कहानी संकलन जल्दी ही आने वाला है. सम्पर्क- अ/ ११४, गोविंदपुर कोलोनी, इलाहाबाद, २११००४ मोबाइल - 09455623176 प्रस्तुत है हरीश जी की2कविताएं पानी देह अपना समय लेती ही है निपटाने वाले चाहे जितनी जल्दी में हों भीतर का पानी लड़ रहा है बाहरी आग से घी जौ चन्दन आदि साथ दे रहे हैं आग का पानी देह का साथ दे रहा है यह वही पानी था जो अंजुरी में रखते ही खुद ब खुद छीर जाता था बूंद बूंद\nमेरी भाषा के लोग मेरी सड़क के लोग हैं सड़क के लोग सारी दुनिया के लोग पिछली रात मैंने एक सपना देखा कि दुनिया के सारे लोग एक बस में बैठे हैं और हिंदी बोल रहे हैं फिर वह पीली-सी बस हवा में गायब हो गई और मेरे पास बच गयी सिर्फ मेरी हिंदी जो अंतिम सिक्के की तरह हमेशा बच जाती है मेरे पास हर मुश्किल में कहती वह कुछ नहीं पर बिना कहे भी जानती है मेरी जीभ कि उसकी खाल पर चोटों के कितने निशान हैं कि आती नहीं नींद उसकी कई संज्ञाओ को दुखते हैं अक्सर कई विशेषण पर इन सबके बीच असंख्य होठों पर एक छोटी-सी ख़ुशी थरथराती रहती है यह तुम झांक आओ सारे सरकारी कार्यालय पूछ लो मेज से दीवारों से पूछ लो छान डालो फाईलों के ऊँचे-ऊँचे मनहूस पहाड़ कहीं मिलेगा ही नहीं इसका एक भी अक्षर और यह नहीं जानती इसके लिए अगर ईश्वर को नहीं तो फिर किसे धन्यवाद दे मेरा अनुरोध है- भरे चौराहे पर करबद्ध अनुरोध- क


नीतीश कुमार कहलन कि उनुका के आडवाणी के रथयात्रा के हरी झंडी देखावे के बोलावल गइल बा आ ऊ एकरा खातिर हँकारी भर दिहले बाड़न. रथ यात्रा 11 अक्टूबर के जेपी के गाँव सिताब दियारा से शुरू होखी आ छपरा पटना गया होखत झारखंड में जाई.\nरोहतास जिला के चुटिया थाना इलाका से काल्हु रात पुलिस दू गो नक्सलियन के गिरफ्तार कर लिहलसि. गिरफ्तार नक्सली यदुनाथपुर के विनोद यादव आ बेलदुरिया के पिंटू यादव हार्डकोर नक्सली बतावल जात बाड़े. ओने औरंगाबाद पुलिस मदनपुर बाजार से नक्सली महेन्द्र यादव के गिरफ्तार कर लिहले बिया.\nपटना से अपहृत दुकानदार नवल किशोर साह के पुलिस कैमूर जिला से रिहा करा लिहलसि. एगो अपहरणकर्ता के गिरफ्तार कर लिहल गइल बा.\nराज्य सरकार ग्रुप डी के बहाली के नियम बदल दिहले बिया. अब एह ग्रुप में बहाली खातिर मैट्रिक पास होखल जरूरी बना दिहल गइल बा.\nभोजपुर जिला के तरारी इलाका के बड़का गाँव में अपराधी एगो पनवाड़ी दीनबंधु गुप्ता के गोली मार के हत्या कर दिहले सँ. हत्या काहे भइल एकर पता नइखे चलल.\nतेरह अक्टूबर के दरौंदा विधान सभा सीट के उपचुनाव खातिर अबही ले तीने गो उम्मीदवार परचा दाखिल कइले बाड़े. एहमें मृत विधायिका जगमातो देवी के पतोहु कविता कुमारी जदयू से, जयनाथ यादव माले से आ निर्दलीय शकुंतला देवी शामिल बाड़ी. छब्बीस तारीख ले परचा दाखिल कइल जा सकेला.\nकटिहार रेलवे स्टेशन पर सीमांचल एक्सप्रेस के जनरल डिब्बा का शौचालय से शनिचर का दिने एगो युवक के लाश बरामद भइल बा.\nबिहार में बच्चा चोरी के अफवाह का चलते पूरा राज्य में मेहरारूवन के जान सांसत में पड़ गइल बा. तनिको सन्देह भइला पर लोग जान लेबे पर उतारू हो जात बा.\nजहानाबाद जिला के मखदुमपुर थाना इलाका में एगो होटल पर छापामार के 75,000 रुपए के जाली नोट का साथे तीन लोग के गिरफ्तार कर लिहल गइल.


सैमसंग REX-80 Price in India, Full Specs - 27th May 2020 | Digit\nCurrent Best Price of सैमसंग REX-80 is ₹ 4499\nसैमसंग REX-80 Specifications\nमॉडल : REX-80\nउत्पाद के नाम : Samsung REX-80\nपिक्सेल घनत्व (PPI) : 192\nस्टोरेज : 20 MB\nसैमसंग REX-80 Brief Description\nसैमसंग REX-80 Basic Phone3-इंच स्क्रीन TFT LCD Capacitive touchscreen के साथ आवेला, जौना के रेज़ल्यूशन 320 x 480 पिक्सल तथा पिक्सल घनत्व 192 पर इंच बा | फोन No No कोर प्रोसेसर से संचालित बा और एकर रैम No बा. सैमसंग REX-80 TouchWiz UI N/A ओएस पे काम करेला.\nसैमसंग REX-80 Basic Phone February 2013 मे लॉंच भईल रहे|\nफोन मे 20 MB आंतरिक स्टोरेज बा|\nफोन मे 1000 mAh बैटरी लागल बा|\nसैमसंग REX-80 मे कनेक्टिविटी के तरीका बा : ,Wifi,HotSpot,\nसैमसंग REX-80 के कैमरा मे ,,Video Recording लोड बा|\nसैमसंग गैलक्सी Y Pro Duos\nWriteareview on सैमसंग REX-80


आसनसोल के हालात के आकलन करे जाई भाजपा के समिति – टटका खबर\nनयी दिल्ली 30 मार्च. भारतीय जनता पार्टी के एगो टीम पश्चिम बंगाल के आसनसोल में हाल में भइल फिरकावाराना हिंसा का बाद के हालात के आकलन करी आ ओकर रिपोर्ट अपना गोल के दी.\nभाजपा अध्यक्ष अमित शाह के बनावल एह समिति में पार्टी उपाध्यक्ष आ सांसद ओम माथुर, प्रवक्ता सैयद शाहनवाज हुसैन, सांसद रुपा गांगुली. अउर सांसद बी डी राम शामिल बाड़ें. समिति आपन रिपोर्ट आके अमित शाह के सउँपी.\nअमित शाह आसनसोल में भइल बवालन के दर्दनाक आ दुर्भाग्यपूर्ण बतवले बाड़न.\nजान जाईं कि आसनसोल में रामनवमी के शोभायात्रा पर पथराव भइल रहुवे आ ओकरा बाद से ओहिजा चुन चुन के हिन्दुवन का साथे हिंसा हो रहल बा आ लोग आपन घर बार छोड़ि के भागल शुरू कर दिहले बा कश्मीर के पंडित परिवारन जइसन.\nकेन्द्रीय मंत्री बाबूल सुप्रियो ओहिजा जा के लोग से मिले के कोशिश कइलन त पुलिस जाए ना दिहलसि. जबकि सुप्रियो एहिजे के सांसद हउवें.\nTags: आसनसोल, बाबुल सुप्रियो, भाजपा


चौपाल – Anjoria\nभोजपुरिका अबले ओही राह पर चलत आइल जवन अँजोरिया देखवले रहुवे. भोजपुरी के बढ़ावा देबे का मकसद से एहिजा हर प्रचार सामग्री के प्रकाशित कर देबे के परंपरा रहुवे. कई…\n– ओमप्रकाश सिंह याद पड़त बा. ओह दिन खबर पढ़ले रहीं कि बालेसर ना रहलें. बालेसर का बारे में जानकारी बटोरे खातिर नेट हँउड़े लगनी त दयानंद पाण्डेयजी के लिखल…\nअगस्त 9, 2013 Editor\nआजु एगो खबर पढ़े के मिलल कि बिहार भोजपुरी अकादमी मालिनी अवस्थी के आपन ब्रांड अम्बेसडर बनवले बिया आ अब मालिनी जी देश विदेश में भोजपुरी के प्रचार प्रसार करीहें.…\nजुलाई 19, 2013 Editor\nआजु दस साल पूरा कर के एगारहवाँ साल में प्रवेश करत बिया अँजोरिया. एह दस साल में बहुते कुछ देखे सुने सीखे के मिलल. बहुते लोग आइल, मिलल, बतियावल, झगड़ल,…\nखबर चौपाल देश आ समाज नारी-जगत राजनीति सरोकार\nनवहियन के अपराधी बनावे में लागल सरकार\nमार्च 14, 2013 Editor\nसगरी नवहियन के अपराधी बनावे में लागल सरकार. कवनो लइकी शिकायत कर देव कि ई आदमी भा लईका हमरा के घूरत रहुवे त ओह आदमी के जमानतो ना हो पाई.…\nपिछला दस साल से भोजपुरी के वेबसाइट चलावत अपना अनुभव से इहे सिखले बानी कि भोजपुरी में वेबसाइट चलावल बहुते मुश्किल काम होला. सबसे पहिले भोजपुरी में वेबसाइट शुरू भइल…


मोहाली – टटका खबर\nवित्त मंत्री अरुण जेटली आजु लोक सभा में आयकर कराधान कानून (दुसरका बदलाव) विधेयक, 2016 पेश कइलन। एह विधेयक में अघोषित आमदनी पर कुल मिलाके 50 प्रतिशत टैक्स आ सरचार्ज लगावे के प्रस्ताव बा। एह 50 फीसदी का उपर से 25 फीसदी अउर प्रधानमंत्री गरीब कल्याण जमा योजना-2016 में जमा करावे के पड़ी जवना प\nपहिला टेस्ट में भारत के खराब शुुरुआत\nभारत अउर दक्खिन अफ्रीका के बीच चार गो क्रिकेट टेस्ट मैचन के सीरीज के पहिलका मैच आजु बियफे का दिने मोहाली में शुरू भइल. पहिलके दिने भारत के सगरी टीम 201 रन बनावत बनावत आउट हो गइल. बाद में खेले उतरल दक्खिन अफ्रिको के टीम दू विकेट गँवा दिहलसि. खेल खतम होखे के बेरा ऊ


अलीगढ़ मुस्लिम विश्वविद्यालय के अल्पसंख्यक स्वरूप बहाल करे के माँग – टटका खबर\nअलीगढ़ मुस्लिम विश्वविद्यालय के अल्पसंख्यक स्वरूप बहाल करे के माँग\nबिहार के अल्पसंख्यक कल्याण आ सूचना प्रौद्योगिक विभाग के मंत्री शाहिद अली खान कहले बाड़न कि केन्द्र सरकार के चाहीं कि अलीगढ मुस्लिम विश्वविद्यालय के अल्पसंख्यक स्वरूप बहाल करे ला संसद में बिल ले आ के एकरा के अल्पसंख्यक संस्था घोषित कर देव.\nशाहिद अली खान के कहना रहे कि राजनीतिक दल चुनाव का बेरा अल्पसंख्यकन से लुभावन वादा करेलें आ बाद में भुला जाले. मुसलमानन ला अलीगढ़ मुस्लिम विवि के अल्पसंख्यक स्वरूप के बहाली एगो बड़हन मसला बा सरकार के चाहीं कि पूरा देश के मुसलमानन के भावना के कद्र करे.\nशाहिद अली खान इहो कहलन कि यूपीएससी परीक्षा में अरबी फारसी के फेरू शामिल कइल जाव.\nTags: अलीगढ़ मुस्लिम विश्वविद्यालय, बिहार, मंत्री


जल्दिए दर्शकन का सोझा होखी ‘मंगल फेरा’ – Anjoria\nअभिनेता विनय आनंद, निर्मात्री गायत्री राठौड़ आ निर्देशक श्रीधर शेट्टी के फिलिम ‘मंगलफेरा’ अब जल्दिए लोग का सोझा आई. एहफिलिम से जुड़ल सभे उत्साह में बा. एकर शूटिंग नेपाल में भइळ बा आ एकरा के अबले के सबले डरावन फिलिम बतावल जात बा. एह फिलिम में अनेके उच्च तकनीक इस्तेमाल भइल बा जे देखे वाला के रोआ खाड़ करा दी.


खुंबु पासांगल्हामु - विकिपीडिया\n(चौंरीखर्क से अनुप्रेषित)\nप्रदेश संख्या 1 में स्थिति\nProvince No. 1 के नक्शा पर देखावल जाय\nखुम्बु पासांगल्हामु (Nepal)\nNepal के नक्शा पर देखावल जाय\nनिर्देशांक (चौरिखर्क): 27°44′N 86°44′E / 27.74°N 86.73°E / 27.74; 86.73निर्देशांक: 27°44′N 86°44′E / 27.74°N 86.73°E / 27.74; 86.73\nनिमादोर्जी शेर्पा (नेकपा)\nतसिल्हामू शेर्पा (नेकपा)\n• मुख्य कार्यकारी अधिकारी\nचंद्र बहादुर कार्की\n1,539.11 किमी2 (594.25 बर्गमील)\nजनसंख्या (2011 नेपाल सेंसस)\nखुम्बु पासांगल्हामु (नेपाली: खुम्बु पासाङल्हामु गाउँपालिका) नेपाल के प्रदेश संख्या 1 के सोलुखुम्बु जिला में स्थित सात गो गांवपालिका सभ में से एगो ह। खुमजुंग, नाम्चे आ जुबिंग के (1,5,7-9 नं. वार्ड) आ चौरिखर्क गांव विकास समिति सभ के मिला के इ गांवपालिका के गठन करल गईल रहल। 2011 नेपाल सेंसस के हिसाब से इ गांवपालिका के कुल जनसंख्या 9,133 बा आ कुल क्षेत्रफल 1,539.11 वर्ग किलोमीटर (594.25 वर्ग मील) बाटे। चौरिखर्क में इ गांवपालिका के मुख्यालय स्थित बा।\nपहिले, खुमजुंग, नाम्चे, जुबिंग आ चौरिखर्क सभे सोलुखुम्बु जिला के अलग अलग गांव विकास समिति रहल।\nखुम्बु पासांगल्हामु सोलुखुम्बु जिला में स्थित बा, सोलुखुम्बु नाम में भी "खुम्बु" शब्द देखल जा सकत बा। सोलुखुम्बु "सोलु" आ "खुम्बु" शब्द के मिलला से बनल बा। "सोलु" के मतलब होला सोलुखुम्बु जिला के निचला भाग आ "खुम्बु" के मतलब होला उपरला भाग। "पासांगल्हामु" शब्द लिहल गइल बा पासांग ल्हामु शेर्पा से, पासांग ल्हामु शेर्पा नेपाल के पहिलकी महिला रहली जे माउंट एवरेस्ट शिखर पर चढ़ल रहली।\nभूगोल आ हवा-पानी[संपादन]\nखुम्बु पासांगल्हामु निर्देशांक 27.74° उत्तरी 86.73° पूर्वी अक्षांश अउर देशांतर पर स्थित बा। इ प्रदेश के सबसे उत्तरी हिस्सा में स्थित बा, जहां के धरातल बहुत उंच बा, इ उच्च-हिमालय के हिस्सा ह। खुम्बु पासांगल्हामु के भौगोलिक अवस्था बहुत कठिन बा। इ क्षेत्र विश्व के बहुत ऊंचाई वाला क्षेत्र ह। इ क्षेत्र के न्यूनतम ऊंचाई 1,900 मीटर (6,200 फीट) बा, जबकि अधिकतम ऊंचाई 8,848 मीटर (29,029 फीट) बा। गांवपालिका के कुल क्षेत्रफल 1,539.11 वर्ग किलोमीटर (1.65668×1010 वर्ग फु) बा, एहीसे इ गांवपालिका फाक्तांगलुंग (ताप्लेजुंग जिला) के बाद प्रदेश संख्या 1 के दुसरका सब से बड़हन (क्षेत्रफल के हिसाब से) गांवपालिक ह।\nलहोत्से, नुपत्से, चोयु, आमा डाबलाम, पुमोरी, थामशेर्कु इत्यादि उच्च शिखर इ क्षेत्र में स्थित बाड़ी सभ। खरीखोला, लुक्ला, मंजु, नाम्चे, खुमजुंग, खुण्डे, टेंगबोचे, फोरचे, पांगबोचे, फिरिचे आदि इ क्षेत्र में स्थित मानव बस्ती ह।\nखुम्बु पासांगल्हामु के भूगोल एक समान समतल नइखे, एकर ऊंचाई 2000मि से लेकर 8848 मि तक बा, एहीसे ई क्षेत्र के हवा-पानी में बहुते भिन्नता बा। ऊंचाई में क्रमिक वृद्धि के कारण, इ क्षेत्र के हवा-पानी के चार जलवायु क्षेत्र में बाँटल जा सकत बा। जलवायु क्षेत्र में जंगली निचला क्षेत्र, अल्पाइन (उंच पहाड़ी) झाड़ी वाला क्षेत्र, ऊपरी अल्पाइन क्षेत्र जहां पेड़-पौधा सीमित मात्रा में होला आ आर्कटिक (बर्फीला) क्षेत्र। एहि से अलग अलग ऊंचाई या क्षेत्र में तापमान आ मौसम के स्थिति में भिन्नता बा। सबसे ऊपरी क्षेत्र बरफ से ढकल होखला के वजह से उहाँ ठंड बहुत अधिक बा, वइसे ही निचला क्षेत्र के घाटी कुल में ठंड कुछ कम बा।\nखुम्बु पासांगल्हामु (चौरिखर्क) (1982-2012) खातिर जलवायु आँकड़ा\nडेली औसत °C (°F)\nखुम्बु पासांगल्हामु के दृश्य\nपर्वत आमा डाबलाम\n↑ "List of Local bodies of Nepal". MoFALD. पहुँचतिथी 2017-06-02.\n↑ "Khumbu Pasanglahmu Rural municipality in Nepal". www.citypopulation.de. 8 अक्टूबर 2017. पहुँचतिथी 12 मार्च 2018.\n↑ "744 new local units come into effect". The Kathmandu Post. पहुँचतिथी 15 मार्च 2017.\n↑ 4.0 4.1 "खुम्बु पासाङल्हामु गाउँपालिकाको संक्षिप्त परिचय". www.khumbupasanglhamumun.gov.np.5May 2018.\n↑ "Everest Travel guide – Solu Khumbu trekking guide". www.explorehimalaya.com. पहुँचतिथी 26 जून 2018.\n↑ "Climate:Chaurikharka". पहुँचतिथी 25 जून 2018.\n"https://bh.wikipedia.org/w/index.php?title=खुंबु_पासांगल्हामु&oldid=645583" से लिहल गइल\nसोलोखुंबु जिला के नगरपालिका आ गाँवपालिका\nएह पन्ना पर आखिरी बेर संपादन 28 नवंबर 2018 के 20:23 बजे भइल रहल।


हाट बाजार : सूचकांक में २६ अंक के गिरावट – टटका खबर\nहाट बाजार : सूचकांक में २६ अंक के गिरावट\nमुंबई शेयर बाजार के सूचकांक में आजु शुक का दिने २६ अंक के गिरावट दर्ज भइल आ सेंसेक्स १७१९८ पर बन्द भइल. आ रुपिया फेर एह हफ्ता के सबले निचला स्तर छुवलसि आ एक डॉलर के दाम ५५.८० रुपिया हो गइल. यूनिनार के नीलामी पर कंपनी लॉ बोर्ड रोकलगा दिहलसि. टेलीकॉम स्पेक्ट्रम के नीलामी खातिर आधार मूल्य तय कर दिहलसि सरकार.


नहात घरी डूब के दू गो बचवन के मौत – टटका खबर\nजौनपुर जिला के महाराजगंज इलाका के कोबा गांव मे शुका का साँझ मछली मरला का बाद तालाब मे नहात घरी दू गो बच्चा डूब गइल जवना से ओकनी के मौत हो गइल. साथे नहात तीन गो दोसर बच्चा बाच गइले.\nपुलिस बतावत बिया कि राज कुमार के दस साल के बेटा सनी, बसहराकलां के महेन्द्र के बारह बरीस के बेटा राहुल, आ गाँवे के तीन गो अउर बच्चा गांव मे मनरेगा से खोनाइल एगो तालाब में मछली मरला का बाद नहाए लगले त सनी आ राहुल गहीर पानी में चल गइले. बाकी तीनो बच्चा चिल्लइले त गाँव के लोग आइल बाकिर तबले दुनु डूब गइल रहले.\nगाँव के लोग लाश पानी से निकालल आ पुलिस पंचनामा करा के पोस्टमार्टम ला भेज दिहलसि.\nTags: जौनपुर, महाराजगंज


वाराणसी रैली – टटका खबर\nदेश में गरीबी ला बस एकही परिवार के जिम्मेदार बतवलन मोदी\nवाराणसी 20 दिसम्बर (वार्ता) देश मे गरीबी खातिर बस एके परिवार के जिम्मेदार ठहरावत नरेन्द्र मोदी कहलन कि जस जस लोकसभा चुनाव नियरात जात बा तस तस यूपीए सरकार गरीब का हित में बोलल शुरू करत जात बिया. वाराणसी में भाजपा के विजय शंखनाद रैली के सम्बोधित करत नरेन्द्र मोदी गांधी परिवार के नाम लिहले\nमोदी के दर्शन कार्यक्रम पुलिस प्रशासन ला चुनौती बनल\nवाराणसी 19 दिसम्बर (वार्ता) भाजपा के प्रधानमंत्री पद के दावेदार नरेन्द्र के वाराणसी में होखे वाला रैली से पहिले बाबा विश्वनाथ आ संकटमोचन मन्दिर जाए के कार्यक्रम प्रशासन के कपरबथी बन गइल बा आ एकरा के टारे के हरसंभव कोशिश करत बावे प्रशासन. प्रशासन के कहना बा कि वाराणसी सकेता वाला गलियन के शहर ह


हाउ टू फइलल उप फॉर्म सुकन्या समृद्धि योजना हिंदी में बताये? » How To Fill Up Form Sukanya Samriddhi Yojana Hindi Me Bataye - Download the Vokal App\nहाउ टू फइलल उप फॉर्म सुकन्या समृद्धि योजना हिंदी में बताये?...\nहाउ टू फिल अप फॉर्म सुकन्या समृद्धि योजना आज तक की बच्ची के लिए होते बच्चे या मतलब लड़की के लिए होती है नेट पर जाकर इनके सरकारी वेबसाइट सुकन्या समृद्धि योजना का फॉर्म के लिए लड़की का जन्म प्रमाण पत्र होना चाहिए एक के पापा का आधार कार्ड होना चाहिए और यह पासपोर्ट साइज फोटो और उसके पापा का निवास प्रमाण पत्र होना चाहिए मतलब माता-पिता का धन्यवाद\nhow to fill up form sukanya samridhi yojana aaj tak ki bachi ke liye hote bacche ya matlab ladki ke liye hoti hai net par jaakar inke sarkari website sukanya samridhi yojana ka form ke liye ladki ka janam pramaan patra hona chahiye ek ke papa ka aadhar card hona chahiye aur yah passport size photo aur uske papa ka niwas pramaan patra hona chahiye matlab mata pita ka dhanyavad\nहाउ टू फिल अप फॉर्म सुकन्या समृद्धि योजना आज तक की बच्ची के लिए होते बच्चे या मतलब लड़की क\nआपका प्रश्न है कि उत्तर प्रदेश फार्म सुकन्या समृद्धि योजना के लिए कैसे अप्लाई करें देखना अगर आपको उत्तर प्रदेश साल सुकन्या योजना के लिए अप्लाई करना है तो उसका कुछ नहीं करना आपको नजदीकी बैंक या आपको ज्यादा घर जाना होगा वहां जाकर आपको पता ना हो क्या आपको जो सुकन्या समृद्धि योजना के तहत अपना खाता खुलवाना चाहते हैं उस लड़की को लेकर जाएगा धन्यवाद\naapka prashna hai ki uttar pradesh form sukanya samridhi yojana ke liye kaise apply kare dekhna agar aapko uttar pradesh saal sukanya yojana ke liye apply karna hai toh uska kuch nahi karna aapko najdiki bank ya aapko zyada ghar jana hoga wahan jaakar aapko pata na ho kya aapko jo sukanya samridhi yojana ke tahat apna khaata khulwana chahte hain us ladki ko lekar jaega dhanyavad\nआपका प्रश्न है कि उत्तर प्रदेश फार्म सुकन्या समृद्धि योजना के लिए कैसे अप्लाई करें देखना अ\nका पूछा गया प्रश्न है कि हाउ टू फिल अप फॉर्म सुकन्या समृद्धि योजना हिंदी में बताएं थोड़ा बता दो कि सुकन्या समृद्धि योजना अगर आपको डायरेक्टली फील करना है तो फॉर्म फिल करने के लिए उसका प्रोसीजर है वह दुष्ट ऑफिशियल वेबसाइट है उस पर क्लिक करके उसके बाद आप रिस्पेक्टिव बैंक में भी जाकर इसके लिए और जहां अकाउंट खुलता है वहां पर आप पता कर सकते हैं और फॉर्म फिल करके वहां दे सकते हैं\nka poocha gaya prashna hai ki how to fill up form sukanya samridhi yojana hindi me bataye thoda bata do ki sukanya samridhi yojana agar aapko directly feel karna hai toh form fill karne ke liye uska procedure hai vaah dusht official website hai us par click karke uske baad aap respective bank me bhi jaakar iske liye aur jaha account khulta hai wahan par aap pata kar sakte hain aur form fill karke wahan de sakte hain\nका पूछा गया प्रश्न है कि हाउ टू फिल अप फॉर्म सुकन्या समृद्धि योजना हिंदी में बताएं थोड़ा ब


देश दुनिया के खबर, बुध 31 अगस्त का दिने – टटका खबर\nदेश दुनिया के खबर, बुध 31 अगस्त का दिने\nमच्छर से बचावे वाला एक कॉइल 100 सिगरेट के बराबर नुकसान करेला. मसहरी लगा के सूतल करीं.\nअफजल गुरु का पक्ष में उमर अब्दुल्ला के बयान के आलोचन कइलसि भाजपा. कांग्रेस चुप्पी सधलसि.\nगुजरात के गृह मंत्री रहल हरेन पंड्या के पत्नी बुध का दिने अपना पति के असली हत्यारन के कठघरा में ले आवे खातिर लालकृष्ण आडवाणी आ मुख्यमंत्री नरेंद्र मोदी से दखल देबे के अपील कइली.\nअन्ना हजारे के अस्पताल से छुट्टी मिलला का बाद ऊ हवाई जहाज से पूणे रवाना हो गइले जहवाँ से अपना गाँव रालेगण सिद्धी जइहें आ गणपति उत्सव ओहीजे मनइहे.\nआंध्र प्रदेश के मुख्यमंत्री रहल के॰ रोसैया तमिलनाडु के राज्यपाल पद के शपथ लिहले.\nपश्चिम बंगाल के दक्षिण चौबीस परगना जिला में माटला नदी में बुध का दिन एगो नाव पलटला से तीन लोग डूब गइल.\nतमिलनाडु में बुध का दिने डीएमके नेता आ उच्च शिक्षा मंत्री रहल के. पोनमुडी के जमीन हड़पे का आरोप में गिरफ्तार कर लिहल गइल बा.\nमध्य प्रदेश के इंदौर में स्थित खजराना गणेश मंदिर में चढ़ावल फूलन से कंपोस्ट खाद बनावल जाई आ बाद में एकरा के 10 रुपिया किलो का दर से बेचल जाई.\nराजस्थान के अलवर जिला के एगो रेस्तरां से मंगल के गायब आईएएस अधिकारी नवीन जैन के अबही ले कवनो सुराग नइखे मिलल. पुलिस के आधा दर्जन टीम उनुका के खोजे में लागल बा.\nअन्ना हजारे के इलाज खर्च देबे खातिर ढेरे लोग सामने आइल.\nनई दिल्ली, 31 अगस्त (आईएएनएस). प्रभावी लोकपाल विधेयक खातिर 12 दिन के अनशन का बाद अस्पताल में भरती हो के स्वास्थ्य लाभ करत अन्ना हजारे के अस्पताल के खरचा के भुगतान करे खातिर बहुते लोग सामने आइल बा. मंगल का दिने आईएएनएस एगो खबर दिहले रहे जवना में एह मामिला में अस्पष्टता के जिक्र रहे. रिपोर्ट का बाद सोशल नेटवर्किं ग वेबसाइट फेसबुक, ट्विटर आ कुछ समाचार साइटन पर लोग अन्ना हजारे के अस्पताल के खर्चा देबे के इच्छा जतवले बाड़े. हालांकि अबही इहो तय नइखे कि अस्पताल ई खरचा केहू से लिहल चाही कि ना.\nअन्ना के इलाज करत हृदयरोग विशेषज्ञ नरेश त्रेहन के कहना बा कि, “ऊ एगो बढ़िया आदमी हईं आ जवन कुछ करत बानी ओकरा खातिर हमरा मन में उनुकर बहुते इज्जत बा. अबही ई देखल जाव कि अस्पताल के खर्चा कतना आवत बा आ ओकरा बादे एह बारे में कुछ कहल जा सकेला.” खुद डॉ त्रेहन अबही ले कवनो फीस नइखन लिहले.\nइण्डिया अगेन्स्ट करप्शन के कहना बा कि जब बिल मिल जाई ओकरा बादे हमनी का कुछ बता सकीले. इंडो-एशियन न्यूज सर्विस.\nहिन्दू भावना के चोट चहुँपावे का आरोप में स्वामी अग्निवेश पर दर्ज मुकदमा में पंजाब आ हरियाणा उच्च न्यायालय उनुका के राहत देबे से नकार दिहले बा. न्यायाधीश एल एन मित्तल कहले कि केस में दर्ज बाति से पहिला नजर में इहे लागत बा कि अमरनाथ यात्रा पर आपत्तिजनक टिप्पणी कर के स्वामी अग्निवेश हिन्दू भावना के ठेस चहुँपवले बाड़े. अग्निवेश का खिलाफ गैरजमानती वारन्ट जारी हो गइल बा आ उनुका के हाँसी सब डिविजनल मजिस्ट्रेट के अदालत में 19 सितम्बर के पेश करे के कहल गइल बा.\nकाश्मीर के मुख्यमंत्री उमर अब्दुल्ला के कहा बा कि राज्य का बाहर कश्मीरियन के भावना ठीक तरीका से ना लिहल जाला. ऊ राजीव गाँधी के हत्यारन खातिर तमिलनाडू विधानसभा के प्रस्ताव पर बोलत रहले कि अगर वइसने प्रस्ताव जम्मू काश्मीर विधानसभा से अफजल गुरु खातिर पारित होखे त देश ओकरा के अतना हलुका में ना ली. कहले कि यदि अफजल गुरु के फांसी दिहल जाता त कश्मीर घाटी में बड़हन फसाद हो सकेला.\nसंसद के स्थायी समिति से अलगा होखल चाहत बाड़े मनीष तिवारी.\nनई दिल्ली, 31 अगस्त (आईएएनएस). अन्ना हजारे के ऊपर से नीचे ले भ्रष्ट बतावे वाला आ बाद में माफी मांगे वाला कांग्रेसी सांसद मनीष तिवारी संसद के स्थायी समिति से अलग होखल चाहत बाड़न. एह समिति के 31 सदस्यन में लालूओ प्रसाद शामिल बाड़े आ छह सदस्य के जगहा खाली बा. अटकल बा कि स्थायी समिति के दुबारा गठन कइल जा रहल बा आ समिति से लालू यादव आ अमर सिंह के निकालल जा सकेला. हालांकि समिति के अध्यक्ष अभिषेक मनु सिंघवी एह बारे में कुछुवो बोले से मना कर दिहले. कहलन कि, “समिति के अध्यक्ष के संरचना कवनो भूमिका ना होला. सब कुछ राजनीतिक दल तय करेले आ पीठासीन अधिकारी के निर्णय अंतिम होला. हम एह मामिला में कुछ ना कह सकीं.” इंडो-एशियन न्यूज सर्विस.\nजेद्दाह से मुम्बई आवत एयर इंडिया के एगो जहाज के बुध का दिने इमरजेन्सी लैंडिंग करे के पड़ल. ओह पर के सगरी 286 यात्री सुरक्षित बाड़े.\nमध्य प्रदेश के राजधानी भोपाल में पन्दरहिया पहिले भइल सामाजिक कार्यकर्ता शेहला मसूद के हत्या से सामाजिक कार्यकर्ता डेराइल नइखन बाकिर चौकन्ना जरूर हो गइल बाड़े.\nआजु पूरा देश आ पाकिस्तानो में खुशी आ उमंग का साथे ईद के त्योहार मनावल जात बा. आगरा के ताजमहल आजु तीन घंटा ले सभका खातिर खोल दिहल गइल रहे.\nराजधानी दिल्ली में बुध का दिने एगो स्कॉर्पियो कार वाला एगो मोटरसाइकिल सवार के एही खातिर गोली मार दिहलसि कि ऊ ओकरा के आगा ना जाये देत रहल.\nराष्ट्रपति प्रतिभा पाटील के हेलीकॉप्टर में बुध का दिने तकनीकी खराबी आ गइला का बाद उनुका के दोसरा हेलीकॉप्टर से तिरूवनंतपुरम भेजल गइल.\nओडिशा के क्योंझर जिला में आजु बुध के फजीरे दू गो मालगाड़ियन के आमने-सामने टक्कर में दू आदमी के जान चल गइल.\nकेंद्र सरकार के कहना बा कि गंगा नदी के सफाई खातिर बनल गंगा कार्य योजना में अबले 896.05 करोड़ रुपिया खर्च कइल गइल बा.\nपाकिस्तान निर्वाचन आयोग के सचिव इश्तियाक अहमद खान कहले बाड़न कि पाकिस्तान में अप्रैल 2012 तक कम्प्युटरीकृत निर्वाचन नामावली तइयार हो जाई.\nपाकिस्तान के क्वेटा शहर में बुध का दिने एगो मस्जिद का पार्किंग में भइल आत्मघाती बम विस्फोट से कम से कम 10 लोग मारल गइले आ 25 जने घवाहिल हो गइले. ई हमला तब भइल जब पूरा देश ईद के खुशी मनावत रहल.\nवैज्ञानिक एह बदलाव से हरान परेशान बाड़े कि आखिर कवना कारण अफ्रीका के कुछ हिस्सा से मलेरिया फैलावे वाला मच्छर गायब हो गइल बाड़े. अगर कारण पता लाग जाव त दुनिया में दोसरो जगहा ओकर इस्तेमाल कइल जाइत.\nअमेरिकी विदेश विभाग विकिलीक्स पर भइल नयका खुलासा पर चिंता जाहिर कइले बा काहे कि एह से अमेरिका के कूटनीति पर त असर पड़बे करी, लोग के सुरक्षो पर खतरा आ सकेला.\nईरान चीन के प्रकाशकन के कुरान छापे के ठीका दिहले रहुवे बाकिर जब कुरान छप के आइल त ओहमें वर्तनी के गलती बेशुमार लउकत बा.\nरूसी चेचन्या के उत्तरी काकेशस गणराज्य के राजधानी ग्रोजनी में मंगल का दिने भइल दू गो आत्मघाती हमला में पांच गो पुलिसकर्मियन समेत सात लोग के मौत हो गइल बा आ 18 लोग घवाहिल बाड़े.\nएगो ताजा सर्वेक्षण में बतावल गइल बा कि विश्व में रहे का लिहाज से सबले बेहतरीन शहर ऑस्ट्रेलिया के मेलबर्न हवे. भारत के व्यावसायिक राजधानी मुम्बई के 116वां पायदान पर राखल गइल बा.\nनिजी कम्प्यूटर के बिक्री 2012 ले बढ़के 1.271 करोड़ तक चहुँप सकेले जवन अनुमान से 14 फीसदी अधिका बा. ताजा आंकड़ा बतावत बा कि देश में हर 25 आदमी पर एगो कम्प्यूटर मौजूद बा.\nदेश में सिर्फ 2.77 फीसदी आबादी आयकर देले. बाकी लोग या त आयकर ना देव या ओकरा दायरा में ना आवे.\nके.के. बिड़ला समूह के एगो कम्पनी जुआरी इंडस्ट्रीज लिमिटेड के कुछ दिन ला बंद कर दिहल गइल बा काहे कि नाप्था के कमी हो गइल बा.\nमुम्बई में एगो फिल्म निर्माता बॉलीवुड के जानल मानल अभिनेता आ कांग्रेस के सांसद रहल गोविंदा पर गरियावे आ जान से मारे के धमकी देबे के आरोप लगवले बाड़े.\nस्टार प्लस चैनल पर प्रसारित भइल कुकरी रिएलिटी शो ‘मास्टरशेफ इंडिया’ के विजेता लखनऊ के पंकज भदोरिया एही चैनल पर प्रसारित होखे वाला ‘शेफ पंकज का जायका’ के मेजबानी करीहें.\nबॉलीवुड के सुपरस्टार शाहरुख खान ईद का मौका पर ‘दबंग’ अभिनेता सलमान खान के जल्द ठीक होखे के दुआ मँगले.\nशाहरुख खान मानेले कि ऊ खाली नामे के बादशाह ना हउवन बलुक उनुका पूरा विश्वास बा कि उहे आजु सबले बढ़िया कलाकार बाड़े.\nबीसबिसा क्रिकेट : पहिलके मैच खेले आइल सलामी बल्लेबाज अजिंक्य रहाणे के शानदार पचासा के सहारे भारत 11 ओवर में एक विकेट के नुकसान पर 101 रन बना लिहले बा.\nकेंद्रीय खेल मंत्री अजय माकन बीसीसीआई के लतड़ले बाड़े कि ऊ सूचना के अधिकार नियम में नइखे आवल चाहत.\nगॉल टेस्ट में आस्ट्रेलिया के पहली पारी 273 रनों पर सिमटल. आस्ट्रेलिया का ओर से माइकल हसी 95 रन बनवले.\nभारत के सलामी बल्लेबाज गौतम गम्भीर वापिस लवटीहें आ उनुका जगहा हरफनमौला खिलाड़ी रवींद्र जडेजा खेलीहें.\nपाकिस्तान के पूर्व कप्तान रमीज राजा के कहना बा कि जिम्बाब्वे आ पाकिस्तान दुनु टीम बराबरे बाड़ी सँ आ दुनु में से कवनो जीत सकेले.\nअमेरिकी ओपन में आजु देर रात एंडी मरे से भिड़ीहें भारत के सोमदेव देवबर्मन.\nमैदान गीला रहल का चलते गॉल टेस्ट देर से शुरू भइल. आस्ट्रेलिया टॉस जीत के बल्लेबाजी के फैसला कइलसि.\nविश्व एथलेटिक्स चैम्पियनशिप में काल्हु बियफे के भारत के दू गो एथलीट खुद के साबित करे के कोशिश करीहें. औरतन के 800 मीटर में टिंटू लुका आ मरदन के शॉट पुट में ओम प्रकाश सिंह क्वालीफिकेशन दौर में उतरीहें.\nअमेरिकी ओपन में पेस-भूपति आ बोपन्ना-कुरैशी के जोड़ी दुसरका दौर में गइले बाकिर सानिया मिर्जा पहिले दौर में हार गइली.\nभारतीय क्रिकेट टीम आ इंग्लैंड के बीच एह शृंखला के एकमात्र बीसबीसा मैच आजु रात दस बजे से खेलल जाई.\nबिहार के खबर, मंगल 30 अगस्त का दिने\nउत्तर प्रदेश के खबर, बुध 31 अगस्त का दिने


Nature also supports you if you are encouraged to do something Bharbitan story Bhojpuri Bhojpuri Spl: होसला भरबीतन के- सउंसे कुदरत साथ निभवलस– News18 Hindi\nBhojpuri Special: होसला भरबीतन के- सउंसे कुदरत साथ निभवलस\nअगर केहू के मन में कवनो काम करे के हौसला होखे अउर उ ठान लेबे कि हम इ काम कर के ही मानब, त ओकरा के कोई ना रोक सकेला. पूरा प्रकृति ओकर साथ देबे ला. एह कहानी में भी कुछ अइसही पढ़े के मिली.\nLast Updated : February 23, 2021, 15:22 IST\nएगो रहले भरबीतन. बीत्ता भर के देह, सिंकिया शरीर. अपना माई के दुलरुआ एकलउत. भरबीतन के जनमते, बाप दुनिया छोड़ि देले रहलन. एह से भरबीतन अपना माई के आंखि के जोन्हीं रहले. भरबीतन जब बीत्ता भर के भइले, त गांव के संघतियन के आपन-आपन भइंसि चरावत देखले. भरबीतनो अपना महतारी से जिद करे लगले- हमहूं भइंसि चराइब. उन्हुकर बीत्ता भर के देह-धाजा देखिके माई मना कइली, बाकिर भरबीतन ना मनले. आखिरकार माई के भइंसि कीनिके देबे के परल. भरबीतन संघतियन का संगें भइंसि चरावे चलि गइले.\nकुल्हि संघतिया अपना-अपना भइंसि के पीठ पर फानिके चढ़ि गइलन स. भरबीतन पाछा से अपना भइंसि के पीठ पर चढ़े खातिर ओकर पोंछि धऽ के लटकि गइले. ओही घरी भइंसि गोबर कइलस आ भरबीतन के देहिए पर गोबर के चोत एह तरी गिरल कि ऊ गोबर के चोत का नीचे दबा गइले. उन्हुकर संघतिया खोजे लगलन स, बाकिर उन्हुकर कवनो अता-पता ना मिलत रहे. संजोग से गोबर बीनेवाली किछु मेहरारू जब अइली स, त गोबर के चोत उठावत खा भरबीतन ओही में दबाइल मिलले. घरे अइला पर उन्हुकर माई नहवा-धोवा के दोसर कपड़ा पहिरवली.\nजब भरबीतन के संघतिया खेत में हर जोते लगलन स, त भरबीतनो माई से जिदिया के बेरि-बेरि हर जोते खातिर रिरिआए लगले. हारि-पाछिके माई के हर-बैल कीनहीं के परल. खेत में ले जाके हर-बैल नधइलन स. भरबीतन हर के परिहथ के मुठिया पर उचकिके बइठि गइले. बैल चले लगलन स, खेत जोताए लागल. आवे-जाए वाला लोग अचरज से देखे लागल. हरवाह लउकते ना रहे आ बैल अपने आप चलत खेत जोतत रहलन स. परिहथ के मुठिया पर बइठल भरबीतन के हती चुकी देह केहू के लउकते ना रहे. ओही घरी राजा के बियाह के बरियात निकलत रहे. सभ-के-सभ बरियतिहा लगलन स आंखि फारि-फारिके ओनिए देखे. खेत जोतत बैलन के जोड़ी आ परिहथ के मुठिया पर बइठल भरबीतन. अब राजा के बरियात से धियान हटाके सभकर निगाह भरबीतन पर जमि गइल. राजा खीसीआगिया बैताल हो गइले आ भरबीतन के ढकेलिके हर-बैल अपना महल में भेजवा दिहले.\nघरे आके भरबीतन माई से सभ खिस्सा बतवले. माई झूठ दिलासा दियवली, बाकिर भरबीतन ना मनले आ राजा से लड़िके आपन हर-बैल वापिस लेबे के तय्यारी करे लगले. माई राजा के हैसियत-\nसामरथ के बखान करत भरबीतन के औकात बतवली, बाकिर भरबीतन कवनो हाल में हार माने खातिर तय्यारे ना रहले. ऊ सींकि के गाड़ी बनवले, गाड़ी खींचे खातिर मूस के मनवले आ चलि दिहले राजा से लड़ाई करे.\nराह में जब गोजर के नजर एह अचरज पर परल, त ऊ पूछि बइठल,'का बात बा,भरबीतन भाई?'\n'सींक के मोरे आरी गाड़ी,\nमूस जोतिके जात बानीं,\nरजवा सरवा हर चोरवलस,\nओह से लड़े जात बानीं.'\nभरबीतन के दुस्साहस पर गोजर के अभिमान भइल. ऊ कहलस, 'हमहूं तहरा एह लड़ाई में साथ देब. हमहूं तहरा संगें चलल चाहत बानीं.'\n'गोजर-गोजर! आ जा,\nकान में समा जा!'\nभरबीतन बोलले आ गोजर उन्हुका संगें लागि गइल.\nएही तरी बिच्छी सवाल कइलस, सांप सवाल कइलस. हाड़ा-बिरनी सवाल कइलन स. जरत-बरत आगी सवाल कइलस. आन्हीं-पानी के सवाल गूंजल. भरबीतन सभ केहू के बस एके बात बतवले-\n-'सींक के मोरे आरी गाड़ी,\nओह से लड़े जात बानीं!'\nफेरु त सभे भरबीतन का संगें चलि दिहल. सांप,बिच्छी, गोजर, हाड़ा-बिरनी, आगी आउर आन्हीं-पानी के संग-साथ भरबीतन के होसला बढ़ा दिहलस.\nजब सिवान पर जाके ऊ राजा आ उन्हुका मंतिरी,फौज के ललकरले, त सभ उन्हुकर खिल्ली उड़ावे लगलन स. चोरी आ सीनाजोरी! उन्हनीं के ई अनेति आन्हीं-पानी से बरदास ना भइल आ बवण्डर का संगें अइसन मूसरधार बरखा शुरू भइल कि चारू ओरि त्राहि-त्राहि मचि गइल. एही बीचे सांप-बिच्छी, गोजर, हाड़ा-बिरनी राजा आ मंतिरी के घेरि लिहलन स. ओह लोग के त सिट्टिए-पिट्टी गुम हो गइल. ओने आगी मए फौज के अपना चपेट में ले लिहलस. अब त का सिपाही, का मंतिरी आ का राजा! सभ-के-सभ लागल चिरौरी करे आ गोहार लगावे-\n'माफ करऽ भरबीतन भाई!\nहर-बैल अबहीं लवटाइब!'\nहर-बैल का संगें सांप-बिच्छी, गोजर, हाड़ा-बिरनी, आगी, आन्हीं-पानी के लेले मूस जोतत सींक के गाड़ी में जब भरबीतन अपना घर का ओरि लवटत रहले, त अइसन जनात रहे, जइसे उन्हुका बियाह के बरियात निकलत होखे. भरबीतन के जबान पर बस अपना होसला आ सभकरा उतजोग से रचाइल जीत के गीत के पांती रहे-\n'रजवा सरवा हर लवटवलस,\nसउंसे कुदरत साथ निभवलस.'\nभरबीतन के ई किस्सागोई बहुत किछु कहत बिया. मनई के पहिचान ओकरा देह-धाजा से ना,ओकरा करम से होला. जेकरा पर लोग हंसेला,खिल्ली उड़ावेला,उहो अपना होसला से,दमखम से अइसन करिश्मा कऽ देला कि दिग्गजो लोग दांत तरे अंगुरी दबा लेला. ई लोककथा इहो सनेस देत बिया कि जब कवनो दबंग अइसना दबाइल-कचराइल अदिमी ,जेकर कवनो आहि-अलम ना होला, प अनेति-अतियाचार करेला,त भगवानो के ई बरदास ना होला आ सउंसे कुदरत अइसहीं कमजोर के साथ निभावेला,जइसे भरबीतन के हमजोली बनिके विजय दियववलस. अनेति के खिलाफत आस-बिसवास से करे के दियानत एह कथा के बेशकीमती बनावत बा. भरबीतन के कथा गइल वन में, रउओं सोचीं अपना मन में! (लेखक भगवती प्रसाद द्विवेदी जी वरिष्ठ साहित्यकार हैं.)\nBanaras Bhojpuri Bhojpuri News पटना भोजपुरी भोजपुरी न्यूज रांची


गलती केकर - प्रशान्त पाण्डेय - मैना: भोजपुरी साहित्य क उड़ान (Maina Bhojpuri Magazine)\nHome प्रशान्त पाण्डेय Katha गलती केकर - प्रशान्त पाण्डेय\nगलती केकर - प्रशान्त पाण्डेय\n"रामबेलसा?.... कहाँ बाड़े रे?"\n"आवत हई चाचा, बस हथवा धो लीं तनीं"\n"भाक ससुरा, दिन में कई हाली झाड़ा फिरे ले रे?"\n"अरे, काल राती के दाल पूरी आ सेवई बनल रहे…ढेर हो गईल"\n"हाँ तS ससुर लोग डालडा आ तेल पी के बड़ भईल बाड़S लोग, ना पची………इहे ता हम हूँ खईले रहुईं, तबो टंच बानी"\n"जाए द चाचा। जौन दिन तैरत तेल वाला राजमा आ सरल चावल महीना दिन खा के भी फैक्ट्री में टाइट रह बा, तौन दिन हमरा से बोली ह”\n"त हमरा के का सुनाव तरे? तोरे सौख रहे पंजाब जा के कमाए के,"\n"त का करतीं? कम से कम खाना दाना त चल ता,"\nराम बिलास जीवन के सच से कब्बे समझौता कहिए क ले ले रहे. ओकरा उमिर के कई गो लइका पंजाब, गुजरात, बॉम्बे जा के काम करसs. एक तरह से ई रिवाज रहे. लइका कमाय लायक भईल, तs बाहर जइबे करी. राम बिलास के नांव से डेढ़ बिस्वा जमीन रहुए, लेकिन ओकर रहल ना रहल बरबारे रहे. ओकरा मन में ई कब्बो ना आईल की जीवन जिए के कौनो अऊरू तरीका हो सकेला.\nचाचा बोली बोलल चालू रखलन. कहे लगलन: "जाए दे! अतने मन रहे घरे रह के काम करे के, तो कौनो सरकारी में काहे न ट्राई कइले?"\n"अच्छा?! पसेरी के भाव से नौकरी मिलते बा,"\n"तोरा के त मिलिए जाइत, तोर बाबूजी के मतलबे न रहे,"\n"अरे, एसडीएम के अर्दली से रिटायर होखलन, चहतन त अपरासी-चपरासी में न लगवा देतन?"\n"बाबूजी के जानत न हउवS?"\n"उहे त! ईमानदारी के फल का मिलल? साला, उनकरा जगह पर हम रहतीं, त रजुआ, आ तें, दुनो मजे में सरकारी माल बनइतS स.…आ तहसील में कमाई के कौनो कमी कबो न रहे,"\n"अब ई बतियवला के कौनो फायदा नइखे,"\n"ठीके कहतरे, लेकिन तबो..........."\n"हम सुननी हं तहार बात. तू हूँ इहे सोचे ल नू कि बाबूजी कौनो सरकारी नौकरी में लगा दे ले रहतन तs...."\n"ना बाबूजी। लेकिन लोग बा त कुछ बोलबे नू करी"\n"हम तहरा के कोसत नइखीं। लेकिन जान तSरS. जौन फैक्ट्री में तू काम करे जा ल लुधिआना, ओइसने फैक्ट्री इहवों लाग सकत रहुए"\n"त काहे न लागल?"\n"हम नया, नया अभी अर्दली भईल रहुईं, ओ घरी एगो एसडीएम साहब के पोस्टिंग भईल रहुए। ऊ रहलन आईएएस, लेकिन ट्रेनिंग में एसडीएम में पोस्टिंग भईल रहुए। ओही घरी, हमनीं के गाँव से एक कोस पर बंजर ज़मीन रहे. ओही पर एगो कागज़ बनावे वाला फैक्ट्री बैठावे के बात चलल. बंसवार के कमी हमनीं किहाँ कबो न रहे, जानते बाड़S,"\n"ऊ एसडीएम साहब बहुत मेहनत कइलन। रोज़ साइट पर जास. लेखपाल, कानूनगो सबके तड़ियवलन। मय सेट हो गईल रहुए। तलहीं उनकर ट्रांसफर हो गईल. बाद में पता चलल की हमनीं के गाँव क ठाकुर साहब, प्रधान जी और एगो लेखपाल मिल के उनका खिलाफ गलत सलत शिकायत कई दिहलन आ ओही पर उनकर ट्रांसफर हो गईल. तौन दिन रहुए, कि आज के दिन बा.… फैक्ट्री त छोड़S, आज ले एगो ईंटा न गिरल"\n"आ का भईल ऊ ज़मीन के? हम त ना जननी कि कौनो बंजर जमीन बा!"\n"जनबs कैसे, ठाकुर साहब कहिये ओ जमीन पर स्कूल बना के नोट पीट रहल बाड़न"\n"चलs, फैक्ट्री ना त कम से कम स्कूल त बा. आखिर ओकरो जरूरत त बटले बा"\n"अइसन स्कूल में बेटा खाली पैसा के खेल होला… कतना लइका आज ले इहवाँ से निकललन, तनी बता द त?"\n"खैर बाबूजी! अब जौन बा तौन बा.…परसों के टिकट मिलल बा। रोजी-रोटी त देखहीं के पड़ी.…आज दाल पूरी से बात निकल के कहाँ ले पहुँच गईल,"\n"ऊ त बटले बा.…बाकी ई जौन तहार चाचा बाड़न नू, ई ठाकुर साहब के साथ लाठी ले के चलत रहुवन। ऊ बेचारा एसडीएम साहब त मरा गईल रहतन। हमरा पता चल गईल, त बांच गउवन। तबे से हमरा से खार खईले रहेलन। ठाकुर साहब के सामने इनकर इज्जत जौन ख़राब हो गईल"\n"बाबूजी, लेकिन आज ले कबो न बतइयला ई कुल चीज,"\n"बेटा एसे बताव तनी की जिंदगी भर खाली हम सुनले ही बानी। हमार भाई, हमार बाबूजी, तहार माई, तहार मामा -- केहू हमरा से कबो खुस न रहल. सबके इहे सिकाइत रहे की हम आज ले केहू के भला ना कइनी। हमरा के हमेसा लोग ई जतावे के कोशिश कइलस कि गलती हमार बा. गाँव के लइकन-बच्चन खातिर हमरा जोर लगावे के चाहत रहे. हमहुँ चुपचाप सुन ले लीं. केकरा-केकरा के समझइतीं…अभी तs सामने पड़ जाला पर कहे ला लोग की बहुत सीधा आदमी हउवन। लेकिन हमरा पता बा की मुंह पीछे लोग गरियावे ला. ऊ का कहाला? गट्सलेस्स! डरपोक!"\n“अब तू सोचs, 30 साल पहिले फैक्ट्रिया लाग गईल रहीत, त रजुवो आज कमाइत खाइत। आज पुलिस से भागल फिर ता. अब तू बताव कि हम गलत रहुईं, की ऊ एसडीएम साहब गलत रहुवन, कि गाँव के स्वार्थी लोग?"\nआज पहिला बार राम बिलास के भी मन में आईल की ऊ फैक्टरिया लाग गईल रहित, तs जिंदगी के अऊरे रंग रहित।\nनाम - प्रशान्त पाण्डेय\nपता: ४, गुलटेरिया अपार्टमेंट,\n७ क्लाइव रोड,\nइलाहाबाद (उ. प्र.)-211001\nसंपर्क सूत्र: 84000-33003


Ram's Page - JaiBhojpuri.com\nBlog PostsDiscussionsEventsGroupsPhotosPhoto AlbumsVideos Ram's Likes Ram's Friends\nView All Ram's Page\nशशि कुमार सिंह (SHASHI) leftacomment for Ram"प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\nआ संगे-संगे भोजपुरिया स्वाभिमान सम्मेलन-२ - ०३/१२ २०११ मे आवे के नेवता बाटेप्रोग्राम के बारे मे जान्कारी नीचे बाल दुनो लिंक प दिहल गैईल बा....आशा बा ०३/१२ २०११ के सिवान मे भेट…"Nov 6, 2011Rajeev Mishra "राजीव भोजपुरिया" leftacomment for Ram"जन्म दिन के बहुत बहुत बधाई !"Nov 6, 2010Ashutosh Ranjan leftacomment for Ram"जन्मदिन के बहुत बहुत बधाई आ हार्दिक शुभकामना"Nov 6, 2010नबीन भोजपुरिया ( NB ) leftacomment for Ram"राम जी प्रणाम आ जय भोजपुरी\n!!!!!! शुभ दिवाली !!!!!!\nजय भोजपुरी जिया भोजपुरी चला जीरादेई"Nov 6, 2010Ram and Deepak Sinha are now friendsMay 4, 2010जय भोजपुरी leftacomment for Ram"प्रणाम ,जय भोजपुरी\nरउवा जान के खुशी होई के हमनी के जय भोजपुरी परिवार बहुत कम समय में ही विश्व के सबसे बड़ भोजपुरी के परिवार बन गइल बा अउर आज जय भोजपुरी परिवार…"Mar 14, 2010Ram leftacomment for Ram"Hi Pradeep ji,\nsorry for the late response, I am fine thank you."Jan 29, 2010Ram is now friends with vikas mishra, Ajay Kumar Sharma and Ashok KumarJan 29, 2010प्रसन्न वदन चतुर्वेदी leftacomment for Ram"Ram जी,\nजय भोजपुरी.काम खातिर आप के बहुत-बहुत बधाई...।हिन्दी में त हम ब्लाग के माध्यम से आपन काम करते रहनी हां,अब भोजपूरी में भी होई।हमार कुछ ब्लाग आप भी देखीं-\nMy…"Jul 16, 2009Admin leftacomment for Ram"Ram jee, raur swagat ba JaiBhojpuri.com per... agar sambhav hokhe ta aapan photo jarur lagayeein..."Jul 15, 2009Ram is nowamember of JaiBhojpuri.comJul 15, 2009 Welcome Them! RSS\nAt 8:44am on November 6, 2011, शशि कुमार सिंह (SHASHI) said… प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\nAt 3:41pm on November 6, 2010, Rajeev Mishra "राजीव भोजपुरिया" said… जन्म दिन के बहुत बहुत बधाई ! At 11:36am on November 6, 2010, Ashutosh Ranjan said… जन्मदिन के बहुत बहुत बधाई आ हार्दिक शुभकामना At 12:23am on November 6, 2010, नबीन भोजपुरिया ( NB ) said… राम जी प्रणाम आ जय भोजपुरी\nजय भोजपुरी जिया भोजपुरी चला जीरादेई At 4:30am on March 14, 2010, जय भोजपुरी said… प्रणाम ,जय भोजपुरी\nजय भोजपुरी At 1:16pm on January 29, 2010, Ram said… Hi Pradeep ji,\nsorry for the late response, I am fine thank you. At 8:38am on July 16, 2009, प्रसन्न वदन चतुर्वेदी said… Ram जी,\nPlease add me as friend. At 12:54am on July 15, 2009, Admin said… Ram jee, raur swagat ba JaiBhojpuri.com per... agar sambhav hokhe ta aapan photo jarur lagayeein... No comments yet!


महात्मा गाँधी अउरी मार्टिन लूथर किंग के बीच वैचारिक संगम (भोजपुरी)\nFebruary 14, 2021 April 2, 2017 by Gaurav Singh\nपूरा विश्व में महात्मा गाँधी के 20वां शताब्दी के एगो महान विचारक के रूप में जानल जाला| भारत के राष्ट्रपिता महात्मा गाँधी के विचार अउरी दर्शन, पूरा दुनिया के प्रभावित कर चुकल बा| महात्मा गाँधी के ख़ास बात इ रहे कि उहाँ के विचार अउरी दर्शन जमीनी हकीकत बयाँ करत रहे| कहीं न कहीं उहाँ के विचार अउरी दर्शन में व्यक्तिगत तजुर्बा झलकत रहल बा, जवन उहाँ के अपना जीवन में महसूस कईले रही| ओही 20वां शताब्दी के एगो अउरी वैचारिक योधा रहले जेकर नाम ‘मार्टिन लूथर किंग’ रहे|\nअमेरिकन माटी में जनमल मार्टिन लूथर किंग बहुत ज्यादा जिंदगी के अनुभव त ना कर पईले लेकिन जतना भी अनुभव कईले उ गहिराह अउरी बेजोड़ रहल बा जवना के छाप आज भी बा| मार्टिन लूथर किंग, गाँधी जी के दर्शन अउरी विचारन से काफी प्रभावित रहले| इहें से प्रेरणा लेके उहाँ के आपन रणनीति आ भाषण तईयार करत रही| अमेरिका में मानवाधिकार आन्दोलन के नेतृत्व में महात्मा गाँधी के भूमिका एगो गुरु के रूप में रहल बा| 20 वीं शताब्दी के एह दुनो वैचारिक योधान के विचार अउरी घटना में बरियार संगम रहल बा|\nमार्टिन लूथर किंग’ के एगो बड़ा मशहूर कथन बा ‘ईसा मसीह हमनी के लक्ष्य देले बाड़े आ महात्मा गांधी ओकरा के प्राप्त करे के तरीका|’ मार्टिन लूथर किंग 1959 में भारत अइले अउरी गांधी के कर्मस्थल के दौरा भी कईले| मार्टिन लूथर किंग के ‘अफ्रीकी-अमेरिकी गांधी’ भी कहल जाला| बहुत अइसन घटना, तजुर्बा अउरी विचार रहल बा जवन एकदम सामानांतर रहल बा| महात्मा गाँधी के जीवन (1869-1948) तक रहल बा| जबकी मार्टिन लूथर किंग के जिनगी (1929-1968) तक रहल बा| कुल मिलाके देखल जाव त महात्मा गाँधी फिर भी लगभग 79 साल तक जिनगी के अनुभव लेले रहले|\nलेकिन मार्टिन लूथर किंग के मात्र 40 साल के युवा अवस्था में ही हत्या कर देवल गईल| अमेरिका में मार्टिन लूथर किंग के ठीक ओसही हत्या करल गईल जईसे भारत में महात्मा गाँधी के| दुनो जगह ओहिजा के अतिवादी समूह द्वारा प्रभाव ख़त्म करे लालसा में गोली मारके हत्या कर देवल गईल| दुनो लोग समाजसेवी रहे अउरी निचला तबका खातिर निरंतर आवाज बनत रहे अउरी न्याय अउरी समानता के कल्पना करत रहे| पूरा जीवन इ दुनो संत अहिंसक प्रक्रिया से संघर्ष कईलस लेकिन हिंसा से एह लोग के ख़त्म कर देवल गईल|\nअमेरिका में ‘जिम क्रो लॉ’ नाम के एगो कानून रहे जवन जातिवादी अउरी नस्लभेदी चीजन के समर्थन करत रहे| एकरा खिलाफ मार्टिन लूथर किंग काफी लम्बा समय तक लडले| एकरा अलावा अमेरिका में एगो तय जगह रहे जहाँ नस्लभेद अउरी जातिवादी चीजन प बल देवल जात रहे जवना के “डिक्सी” कहात रहे| एकरो खिलाफ मार्टिन लूथर किंग काफी लम्बा समय तक लडले| एह दुनो वैचारिक योधा के विचार कई गो अइसन प्लेटफार्म बा जहाँ आके मिलेला| पहिला बा “जातिवादी(racism) के खिलाफ लड़ाई”|\nअमेरिका में पब्लिक बसन में करिया आदमी खातिर अलग सीट आरक्षित रहे अउरी गोर आदमी खातिर अलगे| हर जगह करिया-गोर के प्रकोप रहे| एह रंगभेद के खिलाफ लडे के तमन्ना मार्टिन लूथर किंग में पैदा भईल| नस्लभेद आ जातिवादी के खिलाफ महात्मा गाँधी अफ्रीका में लड़ले जबकी एही नस्लभेद के खिलाफ मार्टिन लूथर किंग अमेरिका में लड़ले| दुनो आदमी नस्लभेदी के खिलाफ काफी तत्पर रहे लोग|\nSee also भारतीय समाज में महिलान के बदलत स्तिथि (भोजपुरी)\nदूसरा प्लेटफार्म रहे “अन्याय के खिलाफ लड़ाई”| मार्टिन लूथर किंग अमेरिका में करिया लोगन के वोट के अधिकार खातिर खूब आवाज उठवले अउरी सफल आन्दोलन कईले| महात्मा गाँधी भारत अउरी अफ्रीका दुनो जगह प अन्याय के खिलाफ आवाज उठवले रहले| सन् 1955 में उहाँ के जीवन में एगो निर्णायक मोड़ आइल| एही साल कोरेटा से उनकर बियाह भईल, उहाँ के अमेरिका के दक्षिणी प्रांत अल्बामा के मांटगोमरी शहर में डेक्सटर एवेन्यू बॅपटिस्ट चर्च में प्रवचन देवे खातिर बुलावल गईल|\nएही साल मॉटगोमरी शहर के सार्वजनिक बसन में करिया-गोर के भेद के विरुद्ध एगो महिला “रोजा पार्क्स” आपन गिरफ़्तारी देली| एकरा बाद ही डॉ॰ मार्टिन लूथर किंग एगो बरियार आ प्रसिद्ध बस आंदोलन चलवले| पूरा 381 दिन तक चलल एह सत्याग्रही आंदोलन के बाद अमेरिकी बसन में करिया-गोर यात्रियन खातिर अलग-अलग सीट रखे के प्रावधान खत्म कर देवल गईल| बाद में उहाँ के धार्मिक नेता लोगन के मदद से समान नागरिक कानून आंदोलन के अमेरिका के उत्तरी भाग में विस्तार कईले|\nठीक असही महात्मा गाँधी भारत में अन्याय के खिलाफ बरियार लड़ाई लड़ल रहले| गांधी जी के पहिला बड़हन उपलब्धि १९१८ में चम्पारन अउरी खेड़ा सत्याग्रह, आंदोलन में मिलल| अंग्रेजन के अउरी जमींदारन के दमन के चलते चंपारण में जबरन किसानन से खाद्य फसल के जगह प नील के खेती करवावल जात रहे| ओकरा में दिक्कत इ रहे कि नील के जड़ अतना ना गहिराह रहे कि खेत के उर्वरकता ख़त्म कर देत रहे| एकरा बादो कर शुक्ल माफ़ ना होत रहे| खाए के अन्न के संकट बढ़ल चलल चल जात रहे| किसान के कुछ मिल ना पावत रहे अउरी हालत बद से बत्तर होखत चलल चल जात रहे|\nएकर अगुआई महात्मा गाँधी कईले अउरी अन्याय के खिलाफ बुलंद आवाज उठईले| गांधी जी जमींदारन के खिलाफ़ विरोध प्रदर्शन अउरी हड़ताल के नेतृत्व कईले जे अंग्रेजी सरकार के मार्गदर्शन में ओह क्षेत्र के गरीब किसाननके अधिक क्षतिपूर्ति मंजूर करे तथा खेती प नियंत्रण, राजस्व में बढोतरी के रद्द करे तथा एकरा के संग्रहित करे वाला एगो समझौता प उहाँ के हस्ताक्षर कईनी| एह तरह के अन्याय के खिलाफ उहाँ के अलग अलग माध्यम जईसे असहयोग आन्दोलन, स्वज्ञा अविनय आन्दोलन, सत्याग्रह आन्दोलन आदि से अन्याय के खिलाफ आवाज उठवनी|\nतीसरा प्लेटफार्म जहाँ एह दुनो योधान के अनुभव मिलेला, उ कि दुनो लोगन के एक समान अन्याय झेले के परल बा| अन्याय के कईसन होला एकर एहसास कईले बा|7जून 1893 के अश्वेत होखला के वजह से दक्षिण अफ्रीका में, ओह घरी बैरिस्टर रहले गांधी जी के ट्रेन से धक्का देके उतार देवल गईल रहे| भईल इ रहे कि 1893 में गांधी जी गुजरात के राजकोट में वकालत के प्रैक्टिस करत रहन| ओही घरी गांधी जी के दक्षिण अफ्रीका से सेठ अब्दुल्ला के एगो मुकदमा लडे खातिर बुलावल गईल रहे|\nSee also भारत में ऑटोमोटिव इंडस्ट्रीज के भविष्य (भोजपुरी)\nगांधी जी पानी के जहाज प सवार होके दक्षिण अफ्रीका के डरबन पहुंचले| ओहिजा7जून 1893 के उहाँ के प्रीटोरिया खातिर ट्रेन पकड़नी| गांधी जी के लगे फर्स्ट क्लास के टिकट रहे| एकरा बादो जब ट्रेन पीटरमारिट्जबर्ग पहुचे वाली रहे त उहाँ के थर्ड क्लास वाला डिब्बा में जाए खातिर कहल गईल| लेकिन गांधीजी इनकार कर दिहले| तब उहाँ के जबरदस्ती पीटरमारिट्जबर्ग स्टेशन प उतार देवल गईल| इ घटना अतना गहिराह रहल कि मोहनदास करमचंद गाँधी के महात्मा गाँधी बनवलस|\nठीक असही मार्टिन लूथर किंग के अमेरिका में अन्याय के शिकार होखे के परल रहे| मार्टिन लूथर किंग ओह घरी मात्र 14 बारिस के रहले जब उहाँ के रंगभेद के अनुभव भईल| उ अनुभव उहाँ के जीवन प बहुत गहरा असर कईले रहे| मार्टिन लूथर किंग के कहल गईल रहे कि एगो डिबेट कम्पटीशन खातिर ओही ‘डिक्सी’ स्टेट जाए के रहे जहाँ रंगभेद चरम प रहे| विषय रहे ‘द नेगोस एंड कंसटीच्युशन’| मार्टिन लूथर किंग भाग लिहले अउरी जज लोगन द्वारा खूब प्रशंसा बटोरले| डिबेट भईला के बाद जब वापस एटलांटा लौटत रहले तब उहाँ बस के पिछला सीट पर बईठल रहनी|\nकुछ देर तक बईठनी लेकिन कुछ समय बाद जब गोरा लोग बस में प्रवेश कईलस तब उहाँ के कहल गईल कि गोरा लोग खातिर सीट खाली कर देस| पहिले त इनकार कईले लेकिन जब उहाँ के शिक्षिका द्वारा मार्टिन लूथर किंग के कहल गईल कि सीट छोड़ देस आ इ कानून के खिलाफ बा| तब मार्टिन लूथर किंग के बहुत गहरा धक्का लागल जवना उनका अन्दर संघर्ष के बीज बो देलस| महात्मा गाँधी के संघे भी यात्रा के दौरान असही इंसानियत के फजीहत भईल रहे| दुनो लोगन के जीवन प एकरा बहुत गहरा असर रहल बा|\nमहात्मा गाँधी के वैचारिक विकास पश्चिमी विचारक से ही भईल रहे| ठीक ओसही जईसे मार्टिन लूथर किंग के वैचारिक विकास पश्चिमी विचारक लोगन से भईल रहे| अंतर बस अतना रहे कि पश्चिमी विचारक लोगन के विचार के महात्मा गाँधी जमीन पर उतरले अउरी एह विशाल प्रयोग में उहाँ के सफल भईनी| इहे प्रोग उहाँ के महात्मा बनवलस जवन मार्टिन लूथर किंग के अन्दर विश्वास पैदा कईलस कि अहिंसा जईसन थ्योरी के प्रयोग संभव बा|\nमहात्मा गाँधी कभी भी बाइबिल नईखी पढले लेकिन ‘क्रिस्चियन एथिक्स’ के बारे में हर जगह उहाँ के चर्चा कईले बानी| एह ‘क्रिस्चियन एथिक्स’ के विचार सत्य, प्रेम, सद्भाव आदि के प्रेरणा उहाँ के टॉलस्टॉय के किताब ‘द किंगडम ऑफ़ गॉड विथ इन यू’ से लेले बानी, जवना के बारंबार चर्चा कईले बानी| ठीक असही भारत के इतिहास में महात्मा गाँधी के नेतृत्व में संपन्न भईल एगो आन्दोलन ‘असहयोग आन्दोलन’ काफी चर्चित रहल बा| एह ‘असहयोग आन्दोलन’ के प्रेरणा महात्मा गाँधी ‘थोराऊ’ के विचार के प्रेरित रहे जवना के प्रयोग महात्मा गाँधी भारत में कईले रहले| मार्टिन लूथर किंग भी एह दुनो पश्चिमी विचारक से काफी प्रभावित रहले|\nठीक असही महात्मा गाँधी ‘अहिंसा’ जईसन विशाल हथियार के प्रेरणा पश्चिमी विचारक कारपेंटर से लेले रहनी| कारपेंटर के विचार हमेशा औद्योगीकरण के खिलाफ रहे अउरी एगो प्रतिस्पर्धा रहित उद्योगन के कल्पना करत रहले जवन मनुष्य के शोषण मत करत होखे| उहाँ के किताब ‘सिविलाईजेशन इट्स कॉज एंड रेमेडीज’ पढला के बाद महात्मा गाँधी के विचार प बहुत गहरा असर परल रहे| ‘अहिंसा’ शब्द ओहिजे से प्रेरित भईल रहे| महात्मा गाँधी एगो अउरी चीज के बारे में बहुत जोर दिहले रहले| उ रहे हर इंसान के प्रति ‘इज्जत’ चाहे ओह आदमी के कवनो प्रोफेशन काहे ना होखे|\nSee also भारत-पाक रिश्ता में फसल पेंच (भोजपुरी)\nसमान इज्जत के बात उहाँ के हमेशा करत रहल बानी| एह विचार के प्रेरणा महात्मा गाँधी ‘रस्किन’ से लेले रहनी| गाँधी जी के मित्र रस्किन के किताब उहाँ के पढ़े के दिहनी| एह किताब से अतना प्रेरित भईनी कि सुबह उठते ही ओकरा के ट्रांसलेशन करे ले लाग गईनी| ओह किताब से प्रभावित होकरके महात्मा गाँधी गुजराती भाषा सबसे पहले ‘हिन्द स्वराज’ नाम के किताब लिखनी| मार्टिन लूथर किंग भी एह विचारन से प्रभावित रहले लेकिन एह विचारन के प्रयोग महात्मा गाँधी से ही सिखले|\nमहात्मा गाँधी अउरी मार्टिन लूथर किंग में एगो अउरी गहिराह वैचारिक समानता इ रहे कि दुनो लोग अपना धार्मिक आस्था से काफी करीब रहे| महात्मा गाँधी वेद, उपनिषद अउरी महाभारत आ रामायण से भी काफी प्रभावित रहन| मार्टिन लूथर किंग भी बाइबिल के विचारान के काफी करीब रहन| बाइबिल के एथिक्स से महात्मा गाँधी भी काफी प्रभावित रहले| एकरा अलावां महात्मा गाँधी एम्.एन. रॉय, रबिन्द्रनाथ टैगोर अउरी भीम राव आंबेडकर से काफी प्रभावित रहले|\nमहात्मा गाँधी न सिर्फ पश्चिमी विचारक बल्कि देश के भी तत्कालीन विचाराकन से काफी प्रभावित रहन| जईसे महात्मा गाँधी रविंद्रनाथ टैगोर के राष्ट्रवाद अउरी मानवता जईसे चीज से प्रेरित रहन| ओसाही भीम राव आंबेडकर के सामाजिक न्याय के कांसेप्ट से बहुत प्रभावित रहले| ठीक असही मार्टिन लूथर किंग गाँधी जी के साथे साथे अपना देश के विचारक से भी काफी प्रभावित रहन| वेब डू बोइस जे पहिला करिया आदमी रहन जेकरा होवार्ड यूनिवर्सिटी से डिग्री मिलल रहे| मार्टिन लूथर किंग के किताब ‘ब्लैक रिकंस्ट्रक्शन 1935’ अउरी ‘रोल ऑफ़ ब्लैक इन डेवेलोपिंग अमेरिका’ के विचारान से मार्टिन लूथर किंग के नया आयाम मिलल रहे|\nएह प्रकार से 20वां शताब्दी के दुनो विचारक अहिंसा के रास्ता अख्तियार करके दुनिया में एगो एगो गहिराह छाप छोड़ गईले जा| एह दुनो लोग के विचार अउरी शोषण झेले के अनुभव भी एके रहे| महात्मा गाँधी जी त फिर जीवन के पूरा अनुभव कईले लेकिन मार्टिन लूथर किंग के युवा अवस्था में ही हत्या कर देवल गईल| लेकिन एह कम उम्र में ही जतना गहिराह काम कर चुकल बाड़े आ विश्व के अइसन राह देखा गईल बाड़े कि उहाँ के प्रतिबिम्ब आज भी समाज में दिख रहल बा| अमेरिका के ब्लैक रहले पूर्व राष्ट्रपति बराक ओबामा एगो साक्षात प्रमाण रहल बाड़े|\nG20 जईसन सम्मेलनन से सशक्त होत भारत (भोजपुरी)\nकश्मीर के इ व्यथा सुने वाला के बा ? (भोजपुरी)\nभारतीय समाज में महिलान के बदलत स्तिथि (भोजपुरी)\nजयप्रकाश आन्दोलन आ भारतीय राजनीती (भोजपुरी)\nडिजिटल इंडिया के असल मायना (भोजपुरी)


पुराणन में देवी देवता के नवैद्यम् माने मीठा क भोग लगावे क बात कथावाचक अउर पुजारी लोग कथा कहे समय बार बार दोहरावे लं.\nLast Updated: October 27, 2020, 1:03 PM IST\nपरब त्योहार के सीजन में मीठा माने मिठाई मान अउर मांग दुनों बढ़ जाला. कौउनो परब होखे या पूजा पाठ देवी देवता लोगन के मीठा क भोग त लगौले जाला, भाई बंधु लोग भी खूबे चाव से खाला अउर ए दिना घरे आवे वाला मेहमानन के परेम से खिआवेला. परब अउर मीठा क नाता बहुते पुरान ह. पुराणन में देवी देवता के नवैद्यम् माने मीठा क भोग लगावे क बात कथावाचक अउर पुजारी लोग कथा कहे समय बार बार दोहरावे लं. ई सीजन में मीठा क बढ़ल मान के ही ध्यान में ऱख के पाठकन के आगे एकर जतरा पर ले जाए के मन बा.\nपरब त्योहारन में सबसे पहिला नंबर नवरात्र क आवेला. ई हम देस के उत्तरी अउर पूरबी हिस्सा क बात करत हईं. दक्षिन अउर पसचिम में त ई मौसम गनेस उत्सव से ही सुरू हो जाला जौन भादो महीना में पड़ेला. उहां बिसेसकर पसचिम के परदेस महाराष्ट्र में गनेस जी के परसाद में मोदक चढ़ावल जाला. एकरा बाद के कुआर महीना में पितरपख के बाद नवरात्र क बारी आवेला. यूपी के पूर्वांचल बिसेसकर बनारस अउर पास पड़ोस के जनपद में नवरात्र में देवी दुर्गा के बतासा चढावे क बहुते पुरान रिवाज ह जउन आजो चलल आवत ह. नवरात्र क मूल परसाद बतासे ह जेके सबे चढावे ला एकरा बाद आपन श्रद्धा से जौन चढ़ा दे चाहे लड्डू पेड़ा होखे बा बरफी.\nपूर्वांचले जैइसने रिवाज बिहार अउर झारखंडों में ह. लेकिन एकरा पड़ोसी परदेस बंगाल अउर ओडिसा में देवी के मीठा चढावे वाला रिवाज तनी अलगे ह.. बिसेस कर बंगाल में. बंगाल में एगो खास मीठा संदेस, भक्त लोग देवी दुर्गा के चढावे ला. संदेस छेना से बने वाला अपना तरह के अलगे मीठा ह जउन बंगाल बा दोसरा जगह बंगाली मिठाई क दोकाने में बने ला. देखे में त ई बरफी बा पेड़ा जइसन लगेला लेकिन सवाद में एकदमे अलग होला छेना से बनल होला के चलते. जबकि बरफी पेड़ा खोआ से बनेला.\nअइसे त गरी (नरियल) लौकी अउर काजू क बरफी भी अब सगरो बने लागल ह लेकिन ओकरो में खोआ जरूर पड़ेला. पहिलवां गरमी क मौसम में कानपुर से लगा के यूपी के दोसर पसचिम के जनपदन में दूध के कमी होवे के चलते गरी और लौकी क बरफी ही मिठाई के दोकनन में मिले. हां तब इहवां खोआ क मीठा के नाम पर खाली गुलाब जामुन मिलत रहल. अब त देस भर में श्वेत क्रांति के चलते गरमियों में उपर वाला क किरपा से दूध दही क कउनो कमी ना होला.\nअब गरी बा नरियल क बरफी क बात चरचा में आइल ह अउर परब त्योहार क मौसम चलत ह त इहां ई बतावल जरूरी हो गइल ह कि बंगाल में बिजयदसमी बा दसहरा के पांचवा दिन शरद पूरनिमा के दिन उहे पंडाल में देवी लछमी क मूरती बइठा के पूजल जाला, जहवां देवी दुर्गा क पूजा लछमी, सुरसती, गनेस अउर कार्तिक क मूरती बइठा क होइल रहल. अउर ए दिन देवी लछमी के भोग के तौर पे नरियल का लड्डू चढ़ावे क रिवाज ह. काच नरियल से गुड़ बा चीनी में पागल ई लड्डू के बंगाल क बोली में नाड़ू कहल जाला.\nजेके खाए खातिर बंगाल क बिहारी भाई लोगन क भी लार चूएला. काहे से कि नाड़ू होइबे करेला एतना स्वादिस्ट. बंगाल के अलावे बिहार अउर पूर्वांचल समेत समूचा देस में शरद पूरनिमा के नारायण माने भगवान बिसनू का पूजा होला अउर मानल जाला कि ए दिन रात में आसमान से अमरित बरसेला ... एकरा चलते लोग पहिले दूध चाउर चीनी से बनल खीर लोटा बा कउनो अउरो पात्र में रख के लकड़ी बा बांस में बान्ह के रात के खुलल आसमान में लटका दे अउर दोसरा दिन सवेरे खाए... शहरन में त ई रिवाज समय के साथ खतमे हो गइल लेकिन गांव देहात आजो बहुत लोग ऐइसन करेला.\nअब मीठा जतरा के आगे बढ़ावते हुए तनी मनी बिसय से भटकल जाओ. जब मीठा क बात आवे ला त सबसे पहिले बंगाले क नाम दिमाग में आवे ला. रसगुल्ला, संदेस से लेकर चमचम, खीरकदम अउर रसमलाई जइसन मुंह से लार चुआ देवे वाला मिठाई तक क जनक बंगाले के मानल जाला . ई अलग बात ह कि कुछ दिना पहिले तक रसगुल्ला पर आपन पूरा हक ओड़िसो जतावत रहल. वइसे अब ई विवाद शांत हो गइल ह अउर तमाम सबूतन के चलते मान लेयल गयल ह कि रसगुल्ला क जनक बंगाल ह. संदेस के बारे में त कौउनो सके सुबाह न रहे, काहे से कि छेना बने वाला ई मीठा त बंगाल अउर बंगाली मीठा क दोकान में बनेला.\nचमचम रसमलाई ले लगा के छेना से बने वाला कौउनो प्रचलित मीठा क जनक बंगाले के मानल जाला. जबकि खोआ क मीठा क खातिर बनारस परसिध है. चाहे गुलाब जामुन होखे चाहे बरफी, लौंगलत्ता और मालपुआ… ई सब मीठा में बनारस क कउनो जवाब नइखे . वइसे मालपुआ अउर लौंगलत्ता बंगाल क भी पुरान मिठाई ह. अब ई सोध क बिसय हो सकेला कि इ दुनों मीठा बंगाल से बनारस आईल कि बनारस से बंगाल गइल रहे. मोटामोटी एगो बात जरूर कहल जा सकेला ला कि छेना क मीठा बंगाल से बनारस आइल होई. एही तरह खोआ क मिठाई बनारस से बंगाल गइल होई.\nकाहे से कि बंगाल अउर बनारस क पुरान संबंध ह. मोक्ष पावे क चाह में बंगाल से तमाम बुढ़ पुरनिया लोग भगवान शिव क नगरी कासी में बास कर आवत रहे. अब इ रिवाज पर बहुते हद तक बिराम लग गइल ह लेकिन आजहूं बंगाल के लोगन के मन में बनारस के लेके एगो बिसेस लगाव ह. एकरे अलावा पढ़े लिखे में आगे होवे के चलते बंगाल से तमाम लोग नौकरी चाकरी खातिर बनारस और प्रयागराज आइल अउर उनका सबके उहां क दाना पानी देहे लाग गइला से उहें बस गइल लोग. अउर जब दू जगहन में ए तरह क संबंध हो जाला त खान- पान, लुग्गा - लत्ता क अदान परदान होइल कौउनों बड़ बात ना हव.\nआज मारवाड़ी लोगन के चलते बंगाल बिसेसकर कोलकाता में खोआ क मीठा क एक से बढ़ के एक दोकान हव. एइसने हाल बनारस क भी ह जहां छेना क मीठा भी बेजोड़ मिलेला. बलुक खोआ क मीठा खातिर परसिध बनारस क छेना क मीठा कउनों माने में बंगाल से उनइस ना बीसे होई. इहां कथा साहित्य जगत में परसिध लेखक बेढब बनारसी क एगो बात याद आवत ह. ऊ अपना एगो लेख में लिखले रहलें कि जौन चीज के आगे बनारसी सब्द लग गइल समझ ला कि ओकरा बराबर क चीज ई धरती पर त नाहीं सवर्गे में मिलत होई. उनका लेखनी के लिहाज से त छेना क मीठा में भी बनारस बंगाल से बीसे पड़ी.\nहां दुनों जगहन क एकक गो मीठा अइसन ह कि बंगाल वाला बंगाले के दुकान में मिली अउर बनारस वाला दोसरा जगह त खूबे मिलेला लेकिन उ बंगाली मिठाई क दुकान में त नइहे मिल सकत हव. जबकि दुनों मीठा देखला में एके जइसन लगेगा. बंगाल क मीठा पांतुआ देखे में एकदम गुलाबे जामुन जइसन लगेगा लेकिन सवाद एकदमे अलग होला. पांतुआ छेना से बनेला जबकि गुलाब जामुन खोआ से. अउर त अउर दुनों के बनावे क ढंगो एके ह. छेना अउर खोआ क छोट छोट गोल लोइया बना के घीउ में छान के चीनी क पातर चासनी में डालल जाला. फिर चाहे गरमा गरम खाएल जाओ बा ठंडा करिके. बंगाल में दुर्गापूजा क मौका पे माटी क हंड़िया बा भरूका भरल पांतुआ अउर रसगुल्ला देख के सुगर वाला रोगियों अपना के रोक ना पावेला. परब क सीजन क मीठा जतरा में फिलहाल एतने. अइसे ई जतरा आगे भी जारी रही कउनो दोसरा परसंग के साथे.


बाढ़ प्रभावित इलाकन में हालात में सुधार अइला के खबर बा. बिहार सरकार बाढ़पीड़ितन खातिर बासठ करोड़ रुपिया आंवटित कइले बिया.\nमंगल के देर रात बिहार के मुख्यमंत्री रहल रामसुंदर दास के पत्नी सविता देवी के पटना में निधन हो गइल.\nपूजा सीजन में दिल्ली आ पटना का बीच हफ्तामें तीन दिन एगो स्पेशल ट्रेन चलावल जाई जवना के पहिला फेर आजु से शुरू हो गइल. नौ तारीख आ तेईस अक्टूबर के हावड़ा खातिर स्पेशल ट्रेन चलावल जाई. भागलपुर आ दिल्ली का बीचो स्पेशल ट्रेन सात, चौदह,इक्कीस आ अट्ठाइस अक्टूबर के चलावल जाई.\nपूर्वी चम्पारण जिला के हरसिद्धी थाना इलाका में बैरियाडीह गाँव के मटकुलुवा घाट पर बुध का फजीरे एगो नाव पलट गइल जवना का बाद तीन लोग डूब के मर गइले. गोविन्दगंज थाना के अरेराज गाँव का लगे एगो वाहन पलटला से दू गो लड़िका कचरा गइले.\nआकाशवाणी पटना के प्रादेशिक समाचार एकांश में संपादकीय सहयोगी आ रिपोर्टर का पैनल में शामिल करे खातिर आवेदन माँगल गइल बा. आवेदक स्नातक आ कवनो मान्यता प्राप्त विश्वविद्यालय से पत्रकारिता में डिग्री आ डिप्लोमा लिहले होखे के चाहीं. आवेदन के अंतिम तारीख तीस अक्टूबर राखल गइल बा.


टटका खबर, 26 जनवरी 2017 – टटका खबर\nआजु देश भर में 68वां गणतंत्र दिवस धूमधाम आ खुशी उल्लास का साथे मनावल जात बा. एह मौका प दिल्ली के राजपथ पर देश के सैनिक ताकत, प्रौद्योगिकी आ पुरहर सांस्कृतिक विरासत के शानदार झलक देखे के मिलल. परेड का बाद प्रंधानमंत्री दर्शक दीर्घा का लगे आ के लोगन के अभिवादन कइलें. गणतंत्र दिवस परेड में मुख्य अतिथि रहलन अबु धाबी के शहजादा मोहम्मद बिन जायद अल नाहयान. एह परेड में पहिला बेर यूएई के सैनिकन के एगो टुकड़ी अपना देश के झंडा लिहले शामिल भइल. एह दस्ते में डेढ़ सौ जवान शामिल रहलें.\nबसपा सुप्रीमो मायावती आजु मऊ से बाहुबली आ मौजूदा विधायक मुख़्तार अंसारी के टिकट देबे के ऐलान के दिहली। पाहिले से उनुका भाई आ बेटा के बसपा से टिकट मिल चुकल बा।\nअमेरिका के राष्ट्रपति डोनाल्ड ट्रम्प मेक्सिको सीमा पर देवाल बनावे के आदेश जारी क दिहलन. कहलन कि सीमा के सुरक्षा कइला बिना कवनो देश ना रह सके आ असेरिको अपना सीमा के रक्षा करी आ गलत तरीका से देश में घुसे वालन प रोक लगाई.\nगोण्डा के कौड़िया बाजार इलाका के गोंडा -बहराइच सड़क प आजु फजीरे एगो जीप आ ट्रक के टक्कर हो गइल. एह हादसा में नेपाल के रहे वाला दू जने समेत तीन लोग के मौत हो गइल. नेपाल के रुकुम जिला के रहे वाला पवन के सी (18), जलन परिहार(20) अउर इश्तियाक (45) जीप मे सवार होके गोण्डा से बहराइच ओर जात रहलें जब पीछे से आवत एगो तेज रफ्तार ट्रक जीप के धक्का मार दिहलसि.\nछपरा के मांझी इलाका में संत मानल जोए वाला भाजपा नेता आ रघुनाथ गिरी के मठिया गांव के रहे वाला आचार्य केशवानंद के कात्हु रात कुछ अपराधी गोली मार के जान ले लिहले. बतावल जात बा कि देर रात कुछ लोग उनुका लगे आइल आ गाड़ी खराब होखे के बात कह के आपना साथे लिया गइल आ पुलिया प चहुँपते गोली मारल शुरी क दीहल. भाजपा के प्रदेश कार्यालय में आजु झंडा फहरवला का बाद आचार्य केशवानंद के हत्या पर दुख जतावत एगो टीम उनुका घरे ला रवाना क दीहल.\nTags: अबु धाबी, अमेरिका, केशवानन्द, गणतंत्र दिवस, गोण्डा, बसपा, भाजपा नेता, माँझी, मायावती, मुख्तार अंसारी, मेक्सिको सीमा, शहजादा मोहम्मद बिन जायद अल नाहयान, हत्या


बतकुच्चन – १० – Anjoria\nMay 8, 2011 बतकुच्चन\nआजु पता ना काहे मन अँउजाइल बा. लागत बा कि कंठ में कुछ अटकल बा अँउजार जइसन. आ कंठ का भीतर कुछ अटकल होखे त जान पर आफत बनि जाला कबो-कबो. अलगा बाति बा कि कंठ का बाहर लटकल कंठहार औरतन के सुंदरता बढ़ा देला. कंठ गवनई के सुरो के कहल जाला. जेकरा लगे कंठ नइखे ऊ लंठ बन जाला. ओकर गीतो-गवनई लाठी लेखा कपारे पड़त बुझाला. काहे कि जवना गवईया का लगे सुर नइखे ऊ असुरे जस नू होई. अब एह सुर के राखेवाला के ससुर ना कहल जा सके. याद आवत बा एगो बुड़बक के कहानी जे कुछ हिन्दी सीख के विद्वान बने के नौटंकी करत अपना ससुरारी गइल रहे आ जब ससुर जी कहलें कि आईं कुँअर जी ! त भड़क उठल रहे. कहलसि का खराबी बा हमरा में जे हमरा के कुँअर कहनी. निमना में सु भा स जोड़ल आ खरबका में कु, क भा अ. अब ससुर जी कइसे समुझावसु ओकरा के कि हउवऽ त तू सुअरे बाकिर कहीं कइसे !\nकंठ पर कुछ लोग हार लटकावेला कुछ लोग माला. कंठी माला राखे वाला लोग कंठ पर कंठी आ हाथ में माला राखेला बाकिर मन में का राखेला ई के जाने. अब अपना अँउजाहट में आजु अँउजेपथार के बात मन में आ रहल बा. पथार कवनो चीज के ढेर के कहल जाला आ अँउजा बिना मतलब के चीज के. अँउजा पथार के तुलना गोबर के पथार से कइल बेमतलब रही काहे कि गोबर के पथार त पाथे का कामे आ सकेला. पाथल गोंईंठा आ चिपड़ी दुनु जाले. जब गोठ गोठ पाथ दीं त गोईंठा आ जब चिपटा दीं त चिपड़ी. अब ओह गोंईठा चिपड़ी पर रउरा लिट्टी पकाईं भा बाटी राउर मरजी. बलिया के बाटी आ छपरा के लिट्टी दुनु एके जइसन होईयो के एक ना हो सके ठीक वइसहीं जइसे गोईंठा आ चिपड़ी गोबरे से पथइला का बादो दू तरह के होला. जे दुनु खइले बा उहे जान पाई. चलीं आजु अतने.\nमचल बा हाय खलबली


झूठी हदीसो से बचा करे ! (Beware Fake Hadith) ... - Ummate Nabi ﷺ | World's largest Islamic blog\nझूठी हदीसो से बचा करे ! (Beware Fake Hadith) …\n*इसी तरह एक और SMS भी अक्सर चलता रहता है के –\n*जबकि आप (सलाल्लाहो अलिही वसल्लम) ने सख्त रोका हमे इस चीज़ से और एक हदीस में फ़रमाया जिसका मफ़हूम है के –\n*लिहाजा हमे चाहिए के जो भी बाते आगे पोहोचाये वो तहकीकशुदा हो, शिर्क और बिद्दतो से पाक हो..\nBeware Fake HadeesHadees in HindiJhootJhooti Hadees se BacheNews\nMomino ki Misaal ek dusrey par Reham karne, Dosti rakhne aur Shafqat karne me ek Jism…\nSood khane walo ka Anjam – The Punishment for Dealing with Riba / Interest /…\nAllah kisi bande ko uski taqat se jyada nahi…\nTum hargiz Bhalai ko na pohochoge jab tak apni…


वैशाली में बिस्व शांति स्तूप\nबिहार राज्य में वैशाली जिला के लोकेशन\n10 दिसंबर 1972\nअनुमंडल (सब डिवीजन)\n2,036 किमी2 (786 बर्गमील)\nUTC+05:30 (भारतीय मानक समय (आइएसटी))\nएनएच 22, एनएच 31, एनएच 322\nमानव बिकास (एचडीआइ) (2016)\nवैशाली जिला भारतीय राज्य बिहार के 38 गो जिला सब में से एगो जिला हऽ। ई सांस्कृतिक रूप से मिथिला क्षेत्र आ प्रशासनिक रूप से तिरहुत प्रमंडल के भीतर आवे ला आ बिहार राज्य के लगभग बीचोबीच वाला इलाका में गंगा नदी के उत्तर में पड़े ला। जिला के मुख्यालय हाजीपुर हवे जे बिहार के राजधानी पटना के जोड़ुआ शहर हवे।\nजिला के नाँव प्राचीन नगरी वैशाली के नाँव पर रखल गइल हवे। एह जिला के बसाढ़ नाँव के गाँव के लगे पुरनका वैशाली शहर के अवशेष मौजूद बाड़ें। एही के नाँव पर ई जिला 1972 में मुजफ्फरपुर से अलग क के बनावल गइल।\n5 जिया-जंतु आ बनस्पति\n5.1 बरैला झील\n500 ईसापूर्ब के महाजनपद सभ। बज्जि महाजनपद मगध के उत्तर में आ मल्ल महाजनपद के पूरुब में रहल।\nजिला के नाँव प्राचीन नगरी वैशाली के नाँव पर रखल गइल हवे जबकी खुद वैशाली के नाँव महाभारत जुग के राजा विशाल के नाँव पर पड़ल रहे। इलाका में बौद्ध आ जैन धरम के आगमन से पहिलहीं, वैशाली शहर बज्जी संघ के राजधानी रहल, अंतिम जैन तीर्थंकर महावीर स्वामी के जनम (ल. 599 ईपू.) से पहिले, ई पता चले ला की ई दुनियाँ के पहिला गणतंत्र रहे जइसन कि बाद के समय में प्राचीन यूनान में डेवेलप भइलें। अपना जमाना में वैशाली प्राचीन महानगरी रहल आ मिथिला के बज्जि संघ के राजधानी रहल जेकरे अंतर्गत वर्तमान बिहार के लगभग पूरा हिमालई तराई के इलाके आवे।\nवैशाली के लिच्छवि राजा लोग के बारे में बौद्ध जातक कथा सभ में बिबरन मिले ला कि 7707 राजा लोग वैशाली के संघ पर शासन कइल; बाद में अजातशत्रु एकरा के मगध में मिलवलें। गौतम बुद्ध एही वैशाली में आपन अंतिम धर्मोपदेस दिहले रहलें आ अपने निर्बान के घोषणा कइलें। जैन तीर्थंकर महावीर के जनम वैशाली से थोरिके दूर स्थित कुंडग्राम (भा कुंडनपुर) में भइल रहे आ इनके महतारी त्रिशला वैशाली के राजा चेटक के बहिन रहली। एह तरीका से वर्तमान में बौद्ध आ जैन दुनों लोगन खातिर ई तीर्थ अस्थान बन जाला।\nप्राचीन वैशाली इहाँ के राजनर्तकी अंबपाली (आम्रपाली) खातिर परसिद्ध हवे जिनका बारे में कई गो बुद्ध कालीन कथा मिले लीं; बाद में ई बौद्ध धरम अपना लिहले रहली। बतावल जाला की इनहीं के दान कइल आम के बगइचा में बुद्ध आपन 45वाँ वर्षा-वास कइलें आ एकरे बाद कुशीनगर के ओर चल गइलें।\nआधुनिक पुरातात्विक खोदाई में वैशाली से लगभग एक हजार मोहर मिललीं सऽ जे 3सरी-4थी सदी ईस्वी के मानल जालीं आ एहिजा के खोदाई से इहो परमान मिले लें कि गुप्तकाल में एकर महत्व कम होखे लागल रहे आ गुप्तोत्तर काल में शहर के पतन भइल। वर्तमान वैशाली जिला के भीतर, हाजीपुर के पूरुब ओर एगो अस्थान पर खोदाई में चेचर के सभ्यता के पता लागे ला जे पाल बंस के शासन काल में एगो शहर के रूप में बिकसित रहल।\nभारत के आजादी के समय वर्तमान वैशाली जिला के इलाका बिहार के तत्कालीन जिला मुजफ्फरपुर के हिस्सा रहल। 1972 में मुजफ्फरपुर के बिभाजन कइल गइल आ सीतामढ़ी आ वैशाली जिला के नाँव से दू गो अलगा जिला बनावल गइल। वैशाली के मुख्यालय पटना के नगीचे, गंगा-पार बसल शहर हाजीपुर के बनावल गइल।\nप्रशासनिक बिभाजन में ई तिरहुत प्रमंडल के हिस्सा हवे। वैशाली जिला, बिहार राज्य के लगभग बीचोबीच स्थित बाटे। एकर कुल रकबा 2,036 वर्ग किलोमीटर (786 वर्ग मील) बाटे। एकरे उत्तर में मुजफ्फरपुर जिला, पूरुब में समस्तीपुर जिला, दक्खिन में पटना जिला आ पच्छिम में सारन जिला (मुख्यालय छपरा) पड़ें लें। भौतिक भूगोलीय दृष्टि से ई जिला गंगा के बिचला मैदान में पड़े ला। ई गंगा नदी के उत्तर में हवे आ एकरे पच्छिम में सारन जिला से अलगा करे वाली गंडक (नारायणी) नदी बहे ले।\nबया नदी जिला के लगभग बीचोबीच से हो के बहे ले आ उत्तर-पच्छिम से दक्खिन-पूरुब दिसा में एकर बहाव हवे। ई गंडक (नारायणी) के बेसी पानी (spill over) से बने वाली नदी हवे जे मुजफ्फरपुर जिला के उत्तर-पच्छिम से निकले ले आ वैशाली जिला के पार क के समस्तीपुर जिला में दलपत सिंह सराय के लगे गंगा में मिल जाले। बया नदी में भयानक बाढ़ के सीजन होखे ला जब नारायणी आ गंगा दुनों बढ़िया जालीं; गंडक से एकरा के पानी मिले लागे ला आ गंगा में बाढ़ एकरे पानी के निकास के रोक देले।\nजलवायु के हिसाब से ई जिला कोपेन के बर्गीकरण के Cwg ग्रुप में आवे ला जहाँ सभसे ठंढा महीना जनवरी आ सभसे गरम महीना मई-जून होखे लें। जून के शुरुआत में इहाँ मानसून के सीजन शुरू होखे ला जे बरखा के सीजन हवे; जुलाई-अगस्त सभसे बेसी बरखा वाला महीना होखे लें। जाड़ा में बहुत ठंढा बढ़े पर शीत-लहरी चले ला।\nवैशाली जिला के आसपास के जगह\nबिहार में जिला के प्रशानिक रूप से तहसील (अनुमंडल भा सब-डिवीजन) आ बिकास खंड (सीडी ब्लॉक) सभ में बाँटल जाला। एह बिभाजन के हिसाब से वैशाली जिला में तीन गो अनुमंडल बाड़ें आ 16 गो सीडी ब्लॉक बाड़ें:\nएकरा बाद गाँव सभ के नंबर आवे ला। वैशाली जिला में 2011 के जनगणना में 1,569 जनगणना गाँव चिन्हित कइल गइल रहलें जिनाहन में 1,422 आबाद गाँव आ 147 इस्तमरारी (रेवेन्यू) गाँव रहलें।\nवैशाली जिला में धर्म (2011)\nअन्य चाहे जे ना बतावल\nवैशाली जिला के भाषा (2011)\n2011 के भारत के जनगणना के अनुसार वैशाली जिला के कुल आबादी 3,495,021 रहल, ई लगभग पनामा के बरोबर, चाहे अमेरिकी राज्य कनेक्टिकट के बरोबर बाटे। एकरा चलते वैशाली जिला के रैंक 86वाँ (भारत के 640 जिला सभ में) रहल। जिला के जनसंख्या घनत्व 1,717 निवासी प्रति वर्ग किलोमीटर (4,450/वर्ग मील) रहल। दशक 2001-2011 में आबादी में बढ़ती के दर 28.58 % रहल। एहिजा मानव लिंगानुपात 892 औरत हर 1000 मरद पर, आ कुल साक्षरता दर 66.60 % रहल। जिला में अनुसूचित जाति आ अनुसूचित जनजाति के आबादी क्रम से 21.12 % आ 0.07 % रहल।\nकुछ अन्य तथ्य देखल जाय तब: वैशाली बिहार के 10वाँ सभसे बेसी आबादी वाला जिला हवे आ ई बिहार के सभसे घन बसाव वाला जिला सभ में 4था रैंक पर बाटे। मानव लिंगानुपात के मामिला में ई बिहार में 34वाँ आ शिशु लिंगानुपात (0-6 बरिस के बच्चा सभ में) ई बिहार के सबसे निचला 38वां जिला रहल। लालगंज सीडी ब्लॉक के घटारो चतुर्भुज सभसे बेसी आबादी वाला गाँव रहल आ राघोपुर सभसे बेसी रकबा वाला गाँव रहल।\nजनगणना के आँकड़ा अनुसार जिला के 95.09 % आबादी हिंदी बोले वाला आ 4.80 % लोग उर्दू बोले वाला रहल; हालाँकि, 69.88 % लोग आपन भासा के हिंदी के अंतर्गत "अन्य" के श्रेणी में रखलें आ खाली 25.10 % लोग आपन भासा हिंदी मनलें। इलाका के मुख्य बोली बज्जिका हवे जे मैथिली भाषा के एगो वेरायटी हवे।\nजिया-जंतु आ बनस्पति[संपादन करीं]\nबरैला झील[संपादन करीं]\nवैशाली जिला के पूरबी हिस्सा में जंदाहा ब्लॉक में बरैला झील बाटे। ई इकोलॉजी के हिसाब से बहुत महत्व के झील हवे। बिहार सरकार एह झील के इलाका के सालिम अली जुब्बा साहनी पक्षी बिहार के नाँव से संरक्षित क्षेत्र घोषित कइले बा। हालाँकि, एह घोषणा के बावजूद एकरे बिकास के दिसा में बहुत काम नइखे भइल।\n↑ "District headquarter of Vaishali". पुरालेखित से पुरालेखित 17 May 2021 के. पहुँचतिथी3June 2021. vaishali.nic.in\n↑ "Development of Human Development Index at District Level for EAG States" (PDF). March 2016. पुरालेखित (PDF) से पुरालेखित2June 2021 के. पहुँचतिथी 31 May 2021.\n↑ 3.0 3.1 3.2 3.3 "History | Official Website of Vaishali District | India". vaishali.nic.in. बिहार सरकार. पहुँचतिथी 22 जनवरी 2022.\n↑ गुप्ता, के. आर.; गुप्ता, अमिता (2006). Concise Encyclopaedia of India (English में). Atlantic Publishers & Dist. ISBN 978-81-269-0639-0. पहुँचतिथी 22 जनवरी 2022.\n↑ देशपांडे, अरुणा (1 नवंबर 2013). Buddhist India Rediscovered (English में). जैको पब्लिशिंग हाउस. ISBN 978-81-8495-247-6. पहुँचतिथी 22 जनवरी 2022.\n↑ शर्मा, रामशरण (1 जनवरी 2009). भारत के प्राचीन नगरों का पतन (Hindi में). राजकमल प्रकाशन. ISBN 978-81-267-0075-2. पहुँचतिथी 22 जनवरी 2022.\n↑ मॅंडल, राम बहादुर (2012). नगरीय भूगोल की रुपरेखा (Hindi में). Concept Publishing Company. ISBN 978-81-8069-730-2. पहुँचतिथी 22 जनवरी 2022.\n↑ Srivastava, Dayawanti et al. (ed.) (2010). "States and Union Territories: Bihar: Government". India 2010: A Reference Annual (54th संस्क.). New Delhi, India: Additional Director General, Publications Division, Ministry of Information and Broadcasting (India), Government of India. पप. 1118–1119. ISBN 978-81-230-1617-7. CS1 maint: extra text: authors list (link)\n↑ Bengal District Gazetteers Muzaffarpur. 1907. |first1= missing |last1= (मदद)\n↑ 10.0 10.1 10.2 10.3 वैशाली जिला: प्राइमरी सेंसस एब्स्ट्रेक्ट, 2011, जनगणना बिभाग, भारत सरकार।\n↑ "दसक अनुसार बदलाव, 1901 के बाद से". पुरालेखित से पुरालेखित 8 August 2019 के. पहुँचतिथी9अगस्त 2019.\n↑ "C-16 Population By Mother Tongue". censusindia.gov.in.\n↑ 13.0 13.1 13.2 13.3 13.4 13.5 "District Census 2011". Census2011.co.in. 2011. पुरालेखित से पुरालेखित 2011-06-11 के. पहुँचतिथी 2011-09-30.\n↑ US Directorate of Intelligence. "Country Comparison:Population". पुरालेखित से पुरालेखित 27 September 2011 के. पहुँचतिथी 2011-10-01. Panama 3,460,462 July 2011 est.\n↑ "2010 Resident Population Data". U. S. Census Bureau. पुरालेखित से पुरालेखित 2013-10-19 के. पहुँचतिथी 2011-09-30. Connecticut 3,574,097\n↑ "2011 Census of India, Population By Mother Tongue". पुरालेखित से पुरालेखित 15 अगस्त 2018 के. पहुँचतिथी 26 September 2019.\n↑ "Dreams in dust". downtoearth.org.in (English में). 15 अगस्त 1997. पहुँचतिथी 23 जनवरी 2022.\nविकिमीडिया कॉमंस पर संबंधित मीडिया Vaishali district पर मौजूद बा।\nवैशाली जिला, ऑफिशियल वेबसाइट\n"https://bh.wikipedia.org/w/index.php?title=वैशाली_जिला&oldid=704529" से लिहल गइल\nएह पन्ना पर आखिरी बेर संपादन 23 जनवरी 2022 के 14:35 बजे भइल रहल।